Donald Trump caah:Thawngpang thatuk a van um than cang hi. – Lai Lungrawn Post\nJanuary 3, 2021 January 3, 2021 admin Hmuhning\nGeorgia election data reveals 17,650 votes switched from Trump to Biden: Data scientists NTD Georgia cu an duh zong duhlo zongah Trump ta si cang lai. Hihi tehte fekbikmi a si cang caah scientists nih a hmuh chuahmi diktakmi cu a si cang. Zeitik caan poahah khuaika hmun poahah kan i zohter hna lai an ti cang hna.Joe Biden nih Trump cu Electroral College vote in11,779 in an rak teiter chung lih in, cu a rak si. Na in atu scientists Data nih 17,650 an hmuhchuah tikah, khuaruah har a si cang. Tuchun karak chim cang kha.Trump vote cu 2,461,854 i 17650 kan fongah cun= Trump Vote 2,479,504 a si cang lai.Joe Biden vote cu 2,455,983 a tang canglai tinak a si hnga.


Rilpi Cancer Hi Zeibantuk Minung Sinah Dah A Chuah A Tam | Faiceu News\nInnpiNgandamnak le DawhnakRilpi Cancer Hi Zeibantuk Minung Sinah Dah A Chuah A Tam\nRilpi Cancer Hi Zeibantuk Minung Sinah Dah A Chuah A Tam\nNovember 5, 2017 mark Ngandamnak le Dawhnak 0\nRilpi cancer hi a tu chan ah kan in tuar ngai mi le kan thih loh nak a ruang chungah aa tel ngaimi zawtnak phun khat a si . Rilpi cancer hi kan zoh tikah kum kum upa deuh pawl sinah hin kan hmuh deuh khun.Kum no deuh te te nih rilpi cancer in a thi a zaw tihi a um tuk lo kum upa deuh sin ah a chuak tawn mi zawtnak a si .\nRilpi ah le tol par te ah a bo mi a ngei bal mi hna sin zongah a chuak kho ngai, Cun rilpi cancer cu ciruang zongin a ra mi a si .Nan pi nan pu chan ah rilpi cancer a ngei mi an rak si ah cun nan ciruang chungah cu bantuk in zulh peh a um kho .Cu caah cunnan paw a fah pah te hna ah cun i thlop colh ah a ttha .\nCun a tlor naal mi tamtuk ei zonghi rilpi cancer chuah khawh a si ve.Sa em mi ,a kaang cang mi ,a uih mi te hna ei zong khi rilpi cancer chuah khawh a si . Kan nih chin mi cu buh caak hna a duh mi le rawh mi rumro le a ro tein kio mi hna a duh mi kan tamtuk tikah hin kan pawpi caah raal an rak si ngai . cawlcangh a tlawm tuk mi hna zong hi a rak ttha lo .Kan rawl rial a tthat ter lo .Cun rawl ei dihka bak ah lothlawh colh cawlcangh colh te hna zonghi ttih a nung ngai ve.\nZun thlum zawtnak a ngei mi hna le a thau mi a ei tuk mi hna ca zongah hin cancer sinak ah a lam a rak tam deuh . Cun kuak a zuu mi le zuu a dingmi hna sin ah hin rilpi cancer chuah a fawi .Zuu dinnak le kuakzuk nak nih cun na chungril dang dang zong a hrawh lengah na rilpi cancer zong a chuah ter khawh mi a si . Cu caah kan si hlan te in i raal ring tein um i kan eidin hna zong hi i ralrin ngaingai in eidin le tuak taan kan hau ko.\ndry myanmar .com


Aung San Suu Kyi mitthli he bia a chim ve cang ai sum kho tibak ve lo – The Cherry Par\nAung San Suu Kyi mitthli he bia a chim ve cang ai sum kho tibak ve lo\nAugust 14, 2019 admin Myanmar\nVawlei pumpi he pehthlai in mino Day hmannak hmun Naypyitaw ah Cawnni khatni (12/08/2019)Monday ah khan Myanmar State counselor Daw Aung San Suu Kyi nih cawnnak he pehtlaiin kawlram cozah nih tthanchohnak caah phaisa a ngei lo hi, ngaihchia bak a si a ti.\n“ Kan ram hi a sifak tiah ka ti duh lo, sihmhselaw, ramtthangcho mi kan si lo,” tiah Daw Aung San Suu Kyi nih mino Day hmannak hmun ah a chim. “Kan ram tthanchonak caah rian kan ttuan cuahmah cang, cun kan duhning in cawnnak leiah phaisa kan hmang kho rih lo,” tiah a ti.\nLungthin khattein cozah he ttuantti dingah mino day hmannak i a rami pawl cu a sawm hna, Cozahpi nih cawnnak a tthat chinchinnak hnga thazaang a chuah cuahmah cang, sihmanhselaw, a dih donghnak taktak ttuanvo a ngeitu hna cu mino pawl hi nan si, tiah a chimh hna.\n“Cawnpiaknakah kan i tinh bikmi cu, ngakchia cu langhnak a ngei kho ding tiangin cawn piak hi a si. Cawnnak hi minung nih kan hmailei caan, kan tondingmi kawng ralttha ngaiin kan chim chung khawhnak le ralttha ngaiin a kan umter tu a si,” tiah Daw Aung San Suu Kyi nih A chim.\nLower House’s Educational Standards Promotion Committee i chairman Dr. Tin Aye nih tadinca a chimhning ahcun, State counselor nih hin cawnnak he pehtlaiin rianttuantu pawl sinah buget kawnglam he pehtlaiin ruahnak a cheuh hna, a rianttuannak cu lang rih lo hmanhselaw, a lang hrim hrim lai tiah a ti.\n“Cawnnak he pehtlaiin budget hi 8 percent chiah a si, sihmanhselaw, hmaikum in cun 10 percent chiah a si cang lai, cawnnak ah phaisa tampi hman khawh ding chiah ka duh ko, sihmanhselaw, a pehparah hmannak tampi a um lai ti ka hngalh,” tiah Saya Bio, Private Tutor nih tadinca a chimh hna.\nState counselor nih hin cawnnak a tlamtlin khawhnak ahcun zeizong vialte tuah piak le pek a zuam peng, tiah a chim. Biatak kha fel tein kawl dingah le ram tthangchohnak caah thazaang chuah cio dingah zapi a forhfial hna pinah cachimtu le siang ngakchia nih kan holh ttha tein kan thiam dih cio nak hnga le internet hi tthathnemnak ngeiter i hmang dingah a forhfial hna.\nCredit:Nu pa nun tlang\nPrevious Post:Online chung in nungak tlangval ngei tih arak nun ning hi mu rel ve hman uh\nNext Post:Laitlang cheukhat ah ca chim tu saya sayamah an um lo ruang ah harnak an tong


Duh/dawtnak leiah mitha lo/lungrep ngei lo he atong mi hna nih an rak miaknak phun (4) hna cu – Vaurawng\nDuh/dawtnak leiah mitha lo/lungrep ngei lo he atong mi hna nih an rak miaknak phun (4) hna cu\nPosted By: vaurawng.com May 18, 2020\nDuh/dawtnak lei ahhin mi tha lawng tehe i ton timi ahar ngai mi asi . A caan ahcun nunnak ah cawnpiaknak tampi ape khotu minung an um hna , Na dawt/duh tukmi tlangval nih leng dang/pa dang apom tikah nangmah lei in miaknak tampi arak um ko .\n(1) Thlah khawhnak na ngei lai\nMitha lo he ton cu kanmah leiin zeitluk hmanh in that ko zongah anmah lei in thatnak lehrulhnak aum lai lo , cucaah hiti simi cu ka tlaih peng ahcun fahnak aka pek chin lai ti ruahcia asi caah thlah khawhnak nun an ngei kho.\n(2) Mah le mah sunglawi ah chiah\nDuh/dawtnak vanchia mi na si ahcun nangmah le nangmah i tlangtlak thiamnak an pek lai .Amah zawn lawng arak i ruah , aduhmi angah in zeihmanh an rel lonak nih mah le mah tha tein zohkhenh an thiam ter lai . Mah le mah sunglawi tein um le khuasak an thiam ter lai .\n(3) Ri pakhat chiah khawhnak an ngei\nMi tha lo he ton cu fiang tein ri chiah khawh asi . Ahlan ah zeiti zongah tuar piak le ing piak khawh asi , zei bia fak chim zongah dolh piak khawh asi , asinain ri chiah mi alonh cang ahcun zeitindah lehrulh ding asi ti kha fiang tein atheih cang , khatlei i nehsawh kha aing kho ti lo caah ri khiah khawhnak angei.\n(4) Ngaihthiam khawhnak\nMitha lo he ton ahcun ngaihthiam khawhnak lung tam deuh ngeih asi , ngaihthiamnak in mi tei kha mitha lo nihcun an fiang lo , asinain ngaihthiam mi nakin ngaithiam tu an i nuamh deuh kha mi tha nihcun an theih caah ngaihthiamnak nun an ngeih cu asi .\nBe the first to comment on "Duh/dawtnak leiah mitha lo/lungrep ngei lo he atong mi hna nih an rak miaknak phun (4) hna cu"


Kawlram Cu Covid-19 Zawtnak Nih Faktuk In A Den Ching Lengmang Ko, Nihin Cu An Zualhma Khun – Chin 11 News\nKawlram Cu Covid-19 Zawtnak Nih Faktuk In A Den Ching Lengmang Ko, Nihin Cu An Zualhma Khun\nCovid-19 pulrai zawtnak nih faktuk in a den cuahmah mi vawlei cung ram tampi hna lakah Kawlram zong a zualhma chin lengmang ve ko cang. Kawlram a um mi nih cun cu hlan nak in kan I ralrin chin lengmang zong a herh. Tuzan lei ah Kawlram ngandam nak lei zung nih thawngthanh nak an tuah mi zoh tikah thinphan dailo a si chin lengmang ko cang.\n2020 September 26 suimilaam 8:00PM i Ramkomh Ngandamnak le Zaanglek Zung nih a thanh ning ah zawtnak ngei hmuhchap mi minung 880 an si. Zawtnak in a dam i sii-inn in chuahter mi a thar minung 164, nihin tiang ah sii-inn in a chuak cang mi dihlak minung 2618 an si cang.\nCun, zawtnak in a thimi a thar minung 24, nihin tiang a thimi dihlak minung 198 an si cang. Zawtnak a ngei mi dihlak 9,991 an si cang tiah an langhter ning cu a si. Kan umnak hmun cio in ralrin zia kan thiam zong a herh.\nHi pulrai zawtnak hi tihtuk ding zong a si lo, asinain ralrin ngai cu a hau mi a si. Kan pawngkam ah pulrai zawtnak nih a phak mi hna an um tikah tihtuk le thinphang tuk in cun um hna hlah usih, asinain ralrin zia tu thiam ko hna usih.


British Ram Cu Covid-19 Zawtnak A Karh Tuk Caah Las Vegas Myo Cu Lockdown An Tuah Tthan - Khuaruah Har News\nBritish ram cu nai hrawng in Covid-19 zawtnak a karh tuk caah Las Vegas Myo ah a um mi sianginn, hotel, le dawr vialte cu nawl ngeitu hna nih khar tthan ding in june 29 ah order an chuah tthan. Thla thum chung Lockdown an tuah hnuah tlawmpal ah vun thlahdorh deih sual i zawtnak tam tuk a karh tthan caah Las Vegas myo cu a rannak in Lockdown tuahter than an si tiah health minister Matt Hancock nihcun a chim.\nBritish ram cu Covid-19 kai mi an zor ngai ngai an tih lio ah Las Vegas khuapi ah zawtnak tam tuk nih an ngeih tthan caah June 1 in an rak awnter mi dawr, siangin hna cu a rannak in charter tthan dih an si. July 4 ah kan awn cang lai tiah an timi Las Vegas khuapi Baar, zudawr vialte zawng awng rihlo ding in theihter tthan an si.\nJuly 4 thawk in zalawng tein dawr vialte ka awn dih cang lai tiah timhtuahnak anrak ngeihmi vialte hna cu awng rih lo ding in theihter an si nak kong cu Matt Hancock an tihmi pa nihcun a chim. An ni ruah lo ning in thil a kal tthan caah British ram cu lungrawk taktak in an um tiah theih an si.\nBritish ah Covid-19 case dihlak cu 312654 an sii, a thi mi dihlak ah mi 43730 an phan cang tiah theih a si. British ram cu Europe ram chung ah Covid-19 zawtnak a tam cemnak le a thi mi an tam cemnak ram pakhat a si. Mah ruang ahcun Las Vegas khuapi cu July 4 ah dawr vialte awn an timhmi hmanh cu awng lo ding in ralrin pek dih tthan an si.\nKan vawleicung mipi a fim he a hrut he akan buaiter dihtu Covid-19 zawtnak nih hin zeitik ah khin dah kaltak a kan timh ngha lung rawk taktak khi kan si cang. British lawng hmanh si lo in US, China, India zawng ah zawtnak nikhat hnu nikhat in an karh chin thluahmah ruang ah lungrethei taktak in um dih cio a si.\n← Joe Biden A Lungloh Tuk Ruang Ah Obama A Lungre Thei Cang\nModel Thin Thin Nih Sunday Journal Interview Nak Ah Phaisa Pek Menmen In Hlan Khawh Mi Ka Si Lo Tiah A Chim (Video) →\nSexy Queen Model Thinzar Wint Kyaw Nih Zohnuam Tuk Mi Kyaw-ngia Pakhat A Rak Thlah Tthan (Video)\nManchester United he iton dingah Rooney cu timhcia asicang tiah Derby coach nih achim\nKawlram: Feltein register asilomi simcard hnacu June 30 aphanh tikah cun phih an sicang lai tiah thanh asi


Miss Thu Zar Wint Lwin cu American Florida ah a um mi Laimi hna nih lawmhpi nak an tuah piak – Buanchukcho\nMiss Thu Zar Wint Lwin cu American Florida ah a um mi Laimi hna nih lawmhpi nak an tuah piak\nMay 18, 2021 admin RAMCHUNG THAWNG 0\nMiss Universe zuam nak ah Laithil thuamhruk in “Best National Costume” laksawng a co tu Miss Thu Zar Wint Lwin cu American Florida ah a um mi Laimi hna nih lawmhpi nak an tuah piak .\nMiss Thu Zar Wint Lwin nih ” Florida ah a um mi ka dawt mi Laimi phun nih lawmh pi nak an ka tuah piak.\nCun thazaang pek nak le na herh nak ah hman ding tiah laksawng zong an ka pek caah ka lawm tuk, cun a nuamh zong ka nuam tuk . Zuam nak chungah a herh mi le harnak, cun National costume ka ngah khawh mi zong hi Laimi phun hña nih na ka dawt tuk caah a si, ka lawm tuk ” tiah a Facebook page ah a langhter. The Chin Post\nThawngpang dang relchap : US Ummi Chinmi Ca Tiang In Thawngpang Tha Taktak A Phan Than Hih\nKahh! Thawngchia lak ah thawngṭha taktak a si. Us ummi kha cu rel loin lanh tak bak lo ding, Chim cio u. Nan chungkhat hna i thanh c io u hi. Ngakchia Bawmhnak (Child Tax Credit) pek dingmi cu July 15 in pek a si cang lai tiah President Biden cozah nih tuchun Nikhat ni, May 17 ah thawng an thanh/phuan cang.\nZeizat dah pek a si lai? A tam bak. Kum khat caah kum 6 tang ngakchia poh $3600 pek a si lai i kum 6 -17 kar ngakchia poh $3000 pek a si lai. Kum 18 poh $500 (voikhat lawng) pek a si lai i kum 19-24 kar college a kaimi zong $500 (voikhat lawng) pek ding a si ve lai. Kum khat phaisa hmuhmi (income) minung pakhat nih $75000 or nuva hmuhmi $125000 naak tlawm a simi fale/ngakchia poh nih hi bawmhnak hi hmuh a si lai.\nAmerica rammi chungkhar million 39 hrawng nih an ngah/hmuh lai tiah IRS nih an ti. Zeitin dah an pek/kuat lai?Kum 17 tang ngakchia poh hi tu kum 2021 caah voi 6 kuat a si lai i voikhat kuat ah ngakchia kum 6 tang $300 le kum 6-17 kar $250 cio) in kuat a si lai. Tahchunhnak ah kum 6 tang ngakchia fa pa 3 a ngeimi cu July 15 in December 15 tiang thla chiarte $900 lengmang pek a si lai ti nak si.\nKum 6-17 kar ngakchia a ngeimi zong thla chiarte minung pakhat nih July 15 in December 15 tiang $250 lengmang hmuh ding a si lai. Kum 18-24 kar tu cu voikhat (one time) ca lawng $500 cio pek ding an si lai. Kum 2022 i pek dingmi cu 2021 Tax Return tuah tikah thla 6 ca a tangmi hi pek chih te ding a si lai. Tutan 2021 kum cu fa tam a ngeimi pawl thluachua hmuh kum ah phuan khawh si.\nKhah! Hi tluk bawmhnak tam hmuh tikah hin maw cheu 10/1 pek le ram le miphun ca i pek/thawh ding philh sual lai ucih. Philhter phun zong um te hlah seh. Pu Baiden zong thlacam piak philh fawn lo ding si lai cu. Fa tampi a ngeimi hna nan thluahchuah hrawmpi pah le lawmhpi pah in atulio kan ram kong i siivangh buin ka van in ṭialpiak ta hna. Vanceuuk Khenglawt\nA Tha Bak : Shan ram chaklei ah , nihnih chungah rallokap disel phor tu mawtaw pasarih KIA Nih An Thuat Cang


CNF Arem Lomi Cu Chin Miphun Nih Kan Pa Ti Awk An Tlak Lo “ – Chin Model\nHomeUncategorizedCNF Arem Lomi Cu Chin Miphun Nih Kan Pa Ti Awk An Tlak Lo “\nCNF Arem Lomi Cu Chin Miphun Nih Kan Pa Ti Awk An Tlak Lo “\nPu Lal Deng cu ” Mizo Hnam Pa ” an ti bantuk in Pu Zing Cung ” hi Chin Miphun Kan Pa ” ti ve ko cang u sih. Mi tampi nih kan pi Daw Aung San Suh Kyi e, kan pu kan pa Tamada Win Myint e, V-president e, CM Salai Lian Luai e , kan Speaker e, tiah a tu hrawng Thantlang CND ah arit in an rit lio le an thawng li bang ai hninh lio ah kei nih cun Chin miphun kan pa taktak cu Pu Zing Cung hi a si deuh tiah tlang ka vun au ve.\nAmerican Washington DC hotel pakhat ah a rian tampi lak ah kan mah pahnih lawng nazi (2) chung dengmang ram le miphun kong meeting kan tuah, pahnih meeting ahcun asau pawl a si ve men lai. Kan nih cu a nung Pathian, zeizong tuah khotu Pathian ai bochan mi kan si, kan miphun ai bochan mi kan si, ni khatkhat cu kan khel mi federal cu harnak le donkhan tu ral vialte kan Pathian nih a kan tei piak lai i hlawhtlin nak a kan pek ko lai, kan co hrimhrim ko lai tiah lunglomh nak le ruahchan nak he kan meeting kan dongh ter.\nPu Zing Cung cu airport ah Cung te he kan va thlah, khawika ah dah na kal lai chim awk a tha maw? kan ti. Thailand Bangkok ah ka zuang lai i cupin cu ka kal nakding ka thei rih lo a ti. Zeicandah na rauh lai tiah kan hal ? Zeican ka rauh lai zong ka thei lo . Ka chungkhar zong ka kal nakding le ka rauh ding can ka chim kho bal hna lo, Pathian nih damte ton nak kan pe hram ko seh thla kan cam peng hna lai tihi kakal lai ka chimh mi hna asi a ti. A thinlung put le a sining dihlak in ram le miphun a dawt nak ka hmuh, nan hmuh dih cio ko caah ” Chin miphun Kan pa” ti cang u sih tiah tlang ka vun au nak a si.\nKum (72) nak Thantlang “Chin Miphun Ni” cu ” CNF le Chin Miphun ” kan lungfak ni a si. ” We Stand With CNF “.Credit-Lal Maung Cung Cinzah\nJesuh chan lio ah Jesuh lawng nih zultu arak ngei lo\nKum 73 nak Ramkomh Ni (ပြည်ထောင်စုနေ့) (Union Day)


N. Korea: US he Biaruah Kan Hau Ti Lo | THE CHIN EXPRESS\nN. Korea: US he Biaruah Kan Hau Ti Lo\nNorth Korea cozah nih, “US he biaruah kan hau lo. Kan i ruah zongah Trump mithmai ngeihnak ca menmen asi,” tiah a chim.\nUS cozah palai cu atu hi South Korea ah tlawn aa timh lio asi. A tlawn lai bakah North Korea nih a cal ah a kah diam – US nih North Korea ton a duh ahcun South Korea cozah a chimhter tawn.\nNorth Korea Ramdang Vuanci Changtu Choe Son Hui nih, “US le North Korea cozah biaruahnak kan ngeih zongah North Korea policy zeihmanh aa thleng hlei lai lo,” tiah a chim.\nNorth Korea Ramdang Vuanci Changtu Choe Son Hui\n“US he hmaitonh in ṭhut kan herhnak zeihmanh um lo. North Korea caah zei thil ṭha hmanh a chuak ding si lo. US mipi nih ka uar deuh hna seh tiin Donald Trump nih amah miatnak kawlnak caah a kan hman,” tiah North Korea cozah media KCNA ah a chim.\nUS Ramdang Vuanci changtu Stephen Biegun cu North Korea cozah he biaruahnak tuah dingin hmai zarh ah South Korea tlawn aa tim.\nSouth Korea President Pu Moon Jae-in nih, “US election hlan ah US le North Korea nih a hrulhmi an biaruahnak kha an peh ṭhan awk si,” tiah Nithumni ah a chim.\nPresident Trump ruahnak petu hlun Pu John Bolton nih, “Trump nih thimnak tuah hlan October ah mipi leemnak caah North Korea a ton te men lai,” tiah Nilini ah thawngla pawl sinah a chim.\nPresident Trump le Chairman Kim Jong-un cu 2018 ah Singapore ram ah an rak i tong.\n2019 ah Vietnam ram ah an i tong ṭhan. Trump nih “nuclear hriamnam nan hlawtmi a tlawm tuk caah chawlehnak kan in phihpiakmi on awk ṭha lo,” a rak ti caah an biaruahnak cu pakpalawng ah a cang.\nUS nih North Korea hi nuclear hriamnam ngei hlah seh, US caah zeihmanh ṭihnung hlah seh ti a duh. North Korea nihle nuclear hriamnam ngeih lo cu a duh ve lo. Cucaah, a sifak cikcek sehlaw nuclear hriamnam ser kho hlah seh tiin US nih vawlei cung ram vialte cu North Korea he sipuazi tuah a phih dih hna caah North Korea ram ah mangṭam tiang a tlung lengmang. An rocar taktak.\n2019 June thla ah South le North Koreas ramri DMZ ah an rak i tong ṭhan (hmanthlak), i biaruahnak pehzulh dingin lungtlinnak an rak ngei.\nOctober thla ah Sweden ram ah biaruahnak tuah dingin khua an rak khan hrulh nain an ṭul. — Reuters


Nan sin ah ka tel duh ti lo, Vawlei ngandamnak caah USA lawng nih rian a ttuan cang lai- President Trump – Thechinlungnews\nNan sin ah ka tel duh ti lo, Vawlei ngandamnak caah USA lawng nih rian a ttuan cang lai- President Trump\nVawlei ramkip nih USA maw a thawn deuh WHO ti an zoh cang. Trump bia chim mi cu pasal lungput bak si. Thawngpang thalo tuk mi nih USA cu fakpi in muinak khurah a lut pi cang caah USA economic tiang a hrawh dih. President Trump a lung fak tak tak. WHO nih lih a chim i, coronavirus virus hi i chawn khawh a si lo tiin January 14 ah a rak ttial cang. WHO nih China a dirpi ning le a rian ttuan thatlo ning vialte USA nih a theih hnuah President Trump nih WHO sin ah kumkhat ah Dollar 800 million hrawng a pek tawn mi cu a phih. WHO a lungfak i a celh ve bak ko. WHO zong nih USA thil tuah mi hi i let tthan hna seh law thatein rian ttuan ti tthan hna u sih tiin bia a chim cang, natein President Trump nih a cohlan kho ti lo\nWHO initiative Coronavirus vaccine, drugs le awlei nih a her mi poah ramkip sin ah a phawt thluamah. Cun atu lio zawtnak kongah vawlei ram dang dang le WHO cu rian ttuanti ding in fakpi in timtuahnak an ngei. Vawlei Scientist le Companies pawl nih WHO cu fakpi in bawmh ding in tituahnak an ngei thluamah cang. Natein President Trump nih WHO cu China Centric a ti caah le fund vialte a phih dih cang caah Coronairus vaccine le drugs sernak kongah USA nih cun WHO he rian kan ttuan ti kho lai lo. Kan mah tein zeipoah kan tuah ve cang lai tiah theihternak a tuah cang.\nSpokesman US mission ‘US in Official participation ah kan nih tel lai lo. Vaccine International cooperation rian ttuannak cu fakpi in kan dirkam hna lai, French President Emmanuel Marcon nih US le China karlakah i theithiam lonak fakpi a chuak mi cu thatein cei tthan i dai cang seh ti a duhnaka chim. Natein President Macron a ruahchannak cu a tlamtling kho ti lai lo. USA nih a mah lawng in mah Coronavirus zawknak caah sii ser ding in timtuahnak a ngei cang\nThe Wall Street Journal le Politico report nih a langter ning ah cun, THE WHITE HOUSE nih Health and Human Services, Alex Azar, nih coronavirus pandemic, akongah dothlatnak a tuah ning ah a lawm lo ngai i, a rian in ngawlter an tim USA ah hin Coronavirus ruangah 53,000 leng an thi cang i, Politico report nih a lang ter ning ah cun Azar hi Deborah Birx, the White House coronavirus coordinator; Centers for Medicare and Medicaid Services chief Seema Verma & deputy HHS Secretary Eric Hargan , an mah pathum lakah pakhat nih a rian hi an chawn lai.\npiak ruangah keimah zong thawngpang a dik mi le a hman mi ka post khawh mi a si. Atu lio ah thawngpang dik lo mi ti bantuk a tam ngai caah keimah zong ralrin tein ka mipi sin ah thawngpang ka ttial tawn. Thawngpang a dik lo mi ttial ka duh lo. Hoax/Rumor/Fake ti bantuk hi ttial ka tim lo.\nBe the first to comment on "Nan sin ah ka tel duh ti lo, Vawlei ngandamnak caah USA lawng nih rian a ttuan cang lai- President Trump"


Lungfak hringhran: Ralkap nih nizaan sandahpiahmi 42 an thah hna, 130 leng an thah cang hna | The Chin Express\nLungfak hringhran: Ralkap nih nizaan sandahpiahmi 42 an thah hna, 130 leng an thah cang hna\nNizaan, Zarhpini ah ralkap le palek nih sandahpiahtu 42 leng an thah hna. Tambik an thah hna ni asi. February 1 ah uknak an fir thok in atutiang ah sualnak ngei lo rammi 134 an thah cang hna.\nMarch 3 zongah sandahpiahtu 28 an thah hna. Nizaan ah 42 an thahmi hna cu;\nYangon, Hlaing Thar Yar pengah minung 18 an thah hna\nYangon, South Dagon pengah minung 3 an thah hna\nYangon peng dang ah minung 17 an thah hna\nBago ah minung 2 an thah hna\nKachin state, Hpakan ah minung 1 an thah\nMandalay ah minung 1 an thah\nNizaan kha Yangon nitlaklei um Hlaing Thar Yar pengah mipi nih ṭhut buin ralkap duhlonak an langhter i ralkap le palek nih meithal kuan taktak in an kah hna, mitthli tlaknak gas in an kah hna, lekṭhik leihnak fung in an leih hna. Zingka 9:30 am in zaanlei khuamui tiang meithal in an kah peng hna.\nMah lio cun sandahpiahtu 18 an kah thah hna i adang tampi an kah hliam hna, tiah Hlaing Thar Yar peng sizung ah hliamtong a thloptu sibawi nu nih a Facebook ah a ṭial.\n“Sandahpiahtu 2 cu an lu ah an kah hna caah 1 cu a nunnak caah thinphan dai lo asi,” ati.\nFak tukin hliamhmi pawl an thi rih thluahmah kho men, cucaah hnu cun a thimi an karhte kho men.\nYangon nichuahlei South Dagon pengah, kum 15 ngakchia nute telh in minung 3 an kah thah hna. An lu le an paang ah an kah hna.\nZaanlei 6pm ah palek le ralkap nih sandahpiahtu an kah thluahmah hna. Zaanṭim 11pm tiang an kah hna. Minung 50 hrawng an kah hliam hna. 15 cu an nunnak caah thinphan dai lo an si.\nYangon peng dang; Shwepyithar, North Oakkalapa, Insein, Hlaing, Thingyangyun le North Dagon zongah minung 17 an thah hna.\nBago khua ah nu pakhat an thah. An kah thah hnu ah a ruak cu luti horkuang chungah an hlonh ta.\nZingka zongah ralkap duhlonak langhtertu siangngakchia pawl cu ralkap le palek nih an kah hna i tlangval note 1 an kah thah. Adang 3 an hliam hna.\nNizaan zingka ah Kachin state, Hpakan ah kum 30 pa an kah thah i adang 6 an hliam hna.\nZarhpini chun ah Mandalay khuapi ah sandahpiahtu pawl cu ralkap le palek nih an kah hna i nu 1 an thah, adang 6 a hliam hna.\n“Sandahpiahtu pawl a kan ṭhenmi si lo, a thah in a kan thah thluahmah. Hi bantukin meithal kuan taktak in khua chungah minung kah thluahmah cu cohlan khawh ding hrim asi lo,” tiah Yangon, Hlaingtharyar pengah sandahpiah vemi pakhat nih a chim.\nYangon, Tamwe peng ah sibawi a kai liomi university siangngakchia pa zong palek sakhan in an kah. Tlu lakin an kah hnu ah palek nih thisen he an hnuh thluahmah. Nu 1 nih bawmh a timh i minu cu an chuih chih, an velh chih i an thah deng hnu ah an tlaih i an kalpi ve. Mipa cu a nunnak caah thinphan dai lo asi.\nPu Ngun San Aung, Dr. Ngun Cung Lian le Pu Khuah Thio te pawl nih hi tluk fihnungmi ralkap an ṭanpi mi hna hi cu khuaruahhar an si ko. An nupile le an fale zong nih zeitin dah an duh hnga, khuaruahhar cu an si ve.\nHmasa thawngpangDr. Sasa: Phungninglo ralkap cozah SAC nih CRPH sinah uknak a pek ṭhan lawngah thahnawnnak a dong lai\nHnu thawngpangPu Ceu Hnin le a chungkhar nih Chin Miphun Ralkap (CNF) caah tangka ting 100 leng an hlut


Moderna sii company nih an serchuah mi Covid-19 khamhnak si phunkhat cu a donghnak hneksaknak an tuahmi result ah 95% a khamh khawh tiah tuzing ah Moderna CEO Stephane Bancel nih a chim. – Hakha Cherry\nPresident Trump zong nih a lawmhnak Twitter ah hi tin a tial, “For those great ‘historians,’ please remember that these great discoveries, which will end the China Plague, all took place on my watch!”\nMah thawngpang nih vawleicung politician tampi le sii lei thiamsang mi an lung a lawmhter hna. Stock market zong a kai colh ti si. Hmaizarh chungah FDA nih approve a tuah in hman colh khawh a si ve lai tiah an zumh.Pfizer’s company nih an serchuahmi cu 90% khamh khawhnak hmul a ngei an ti.Credit-Salai Lairamthang\nTu lio Tu lio Malaysia cozah nih phungning lo in um mi ramdang mi hna phungning tein riantuan khawhnak ding khua kan khan lai an ti mi kong he pehtlai in mipi nih thei a herh lai tiah ka ruah caah ka rak tial.


Trump unau pa thinak kongah a ca ttial mi nih mi tampi mitthli in a chia hna\nTu kum cu Trump caah thawngpang chia thei ding mi a tam ngai, November 3 President thimnak ah zei bantuk dirhmun ah Pathian nih a chia te lai ti cu mi tampi nih an thei duh ngai mi thil pakhat si cang.\nKa chim cia bantuk in mah Chinpage ah hin US thawngpang 4/5 ni fatinka ttial peng caah, US thawngpang a rel duh mi nih cun like/follow vun tuah law, ni khatah US thawngpang 4/5 na rel khawh peng lai tinak a si\nTrump unau pa Robert Trump, President Trump, naupa cu zahan/Saturday zan ah a thi ti The White nih US mipi thei ding in a phuan cang kha. Trump unaupa hi kum 71 upa s i\nA unaupa kong ka ttial ti lai lo, President Trump, nau nih athi tak caah Trump ca ttial mi nih US mipi lungthin a teingai mi pakhat cu\nMah bantuk tu zan ah ka unapa nih mual a kan liamtak nak kong vun thei cu lung a fak tak tak, ka unaupa lawng a si lo, ka hawikom tha bik a si. Kan ngai tuk hrinhrang lai. natein kan nih tawn tthan te lai. Zeitik caan poah kan philh khawh ti lai lo, kan lungchunah na um peng lai. Kan dawttu mu, Hna ngam tein va ding ko ca”\nNew York ah a nau va zoh ding in ningani/Friday ah a kal. Senior Administration official pakhat nih a chim mi cu, Trump unaupa hi, Trump caah cun special tuk mia si, Trump an i dawh tein a um peng mi an si.’ tiin a chim\nMah bantuk in President Trump nih a unaupa thi cang mi, “Kan nih tawn tthan te lai” tiah a ttial mi cu khrifa tampi nih thazang caah an hmang i, mah vawlei hi cu chikhatte kan umnak inn a si.\nPathian nih kan caa inn tha a kan ser piak mi ah zumtu han cu i hmuh tthan ding kan si. Cucaah mah bantuk President Trump, nih Pathian a zum ning alangter mi nih mi tampi lung thin a tei ngai mi a si. Credit- Foxnews\nBe the first to comment on "Trump unau pa thinak kongah a ca ttial mi nih mi tampi mitthli in a chia hna"


KA SI KHO TILO EE, KA CHUNGKHAR HNA KHA RAK KA CHIMH PIAK HNA ULAW – The Chinlung Post\nJuly 3, 2021 admin Chin 0\nKa si kho ti lo ka chungkhar hna kha rak ka chimh piak u law rak ka don hna seh. 2015 kum ah Kachin ram ah Mission ka kal lio a mah he kan nih ton. A sinah Bawipa bia zong ka rak chim. A um nak ah caan sau ka um cu lio cu bin a ei tuk lo rian ka tuan khawhnak hnga a Caan lawng ka ei a ka ti. A nih hi Hakha ah ( a hlan Car gate pawng) a um mi asi i a min cu Pa Ceu ti lawng ka theih.\nA tu a umnak cu Taba maw, Ta naing peng, Kachin ramkulh (ကချင်ပြည်နယ် တနိုင်းမြို့နယ် တဘာ ရွှေမှော်) ah a si. Atu cu a mah le a mah a tei kho ti lo caah ka si kho ti lo ka chungkhar hna nih a kan don lo ahcun ka si kho ti lo tiah bia a ka cak. A mah nak in a zual deuh mi tampi zong chungkhar hna nih an don i an nunnak khamh mi tampi an um ko.\n2015 lio ah ka unau pawl Malaysia a um mi zong an um US maw Australia zong an Phan kho cang tiah a ka chim bal. Cu asi caah Pa Ceu chungkhar hna nih hi thawng an theih i an don khawhnak hnga Nan si khawh chung in rak share piak u. Na share mi nih Pa Ceu nunnak a khamh khawh. Pa Ceu a himnak caah le a damnak caah thlacam in bawm cio hna u sih. Uk Ling Thang. Credit: Uk Ling Thang\nThawngpang dang: Chinram chung thawngpang alengmi kongah CDF nih cathanh an chuah. Tulio ah Chinram chungah ralhrang kawlralkap doh dingah nunnak pek in hriam atlaimi CDF le CNDF, ZFU an si. Atutan ah thawngpang a leng tthan mi cu Chinram chungah PDF kan dirh ve lai timi thawngpang asi. Hi konghe pehtlaiin CDF nih thanhnak an tuahmi a tanglei bantukin a si.


Thlalang innkaa nih Sawp lak in a Nenh sual – Second Pakhat zong hi Ralring tein kan Um lo ah cun Thihnak lawngte an si (VIDEO) – FIAKFAIROCK\nThlalang innkaa nih Sawp lak in a Nenh sual – Second Pakhat zong hi Ralring tein kan Um lo ah cun Thihnak lawngte an si (VIDEO)\nVawleicung kan nun chung ah hin zeizong vialte nak in kan zohkhenh bik mi cu kan nunnak le kan ngandamnak hi a si. Kan dam lo le kan thih ah cun zei cu dah chim awk a um ti hnga, cucaah cun dam kan duh dih i thih a tih lo mi a ho hmanh an um loh. Dam nak nan kan pek caah kan i lawm, nunsau nak zong kan pe ko tiin Khrihfa mi hna zong nih Pathian sin ah thla kan cam lengmang tawn nak a ruang cu thih kan duh rih loh i dam kan duh caah a si.\nA hlan chan lio deuh ahkhan cun misual lawng hi kan rak tih hna nain a tu chan ah hin cun misual lawng hi minung nunak a la kho tu a si loh i zawtnak phunzakip zong nih kan nunnak an kan lak taktak cang. Cu lawng silo in khawika kan um kal nak zong ah hin vanchiat nak nih thihnak tiang an kan phak pi khawh ti hi philh awk a tha hrimhrim loh.\nZawtnak ruang zong ah siloin le, misual kut tuar nak zong in siloin zeitik caan paoh ah hin kan nunnak caah tih a nung mi nih hin an kan kulh peng ti kha philh lo hrimhrim ding. Kan fale he kan i cawhleh le bang ah cun second pakhat zong hi i ralring loin um lo hrimhrim ah a tha. A tu i kan van chiah mi video hna hi van zoh hmanh, zei sual nak a ngei lo mi le zei zawtnak hmanh a ngei lo mi bak thlalang innkaa nih a nenh ciammam ko. Kan i ralrin peng ve khawh nak ding caah hi video hi rak share ve.


Hakha Diocese chungum, Hakha Diocese Catholic mino hna nih December 2, 2020 ni ah Covid-19 zawt khamhnak lei he pehtlai in a herh mi thilri, Hakha khua chungum Siizungpi ah an hlut tiah thawng theih a si. – Hakha Cherry\nHi thil kan hlut mi hi Myanmar rampi huap Catholic mino hna nih Covid-19 response caah tiin hmuitinh mi a si caah kan nih Hakha Diocese chungum Catholic mino hna zong nih hi tin kan tuah ve nak hi a si” tiah a chim chap.\nCatholic mino hna an kal nak ah Fr. Peter Thang Ki Mang nih a telpi ve hna i Siizung uk he zong tha tein i chawnhbiak nak zong an ngei hna.Credit-RVA Hakha Chin\nInterview with Tialku 1. Keimah ka min cu Tial Tin Rem a si. Ka nu le ka pa hi Hmunlipi khua an si\nKe khat lawng a ngeimi ṭhutdan le pastor kan i lo. Mipi cu ke thum a ngeimi ṭhutdan he an ilo.


Hakha ah, hliam tuarmi ca ah timi min hmang in bawmhhal a vaak mi an um! – The Cherry Par\nHakha ah, hliam tuarmi ca ah timi min hmang in bawmhhal a vaak mi an um!\nNovember 25, 2021 November 25, 2021 Cherry News\nChin Ramkulh, Hakha khuapi chung ah pumpak hlawknak ca ah SAC ralhrang kahnak in hliam a tuarmi ca ah tiin dawr zeimawzat ah Thantlang Peng, Khuahringtlang Tlangkhua khuami pakhat nih tangka hal in a vaak tiah thawng kan theih.\nHi kong he pehtlai in tangka a hal hna nak dawr ngeitu min langhter duh lo pakhat nih, “Tuzing November 25 ahkhan kan dawr ah ra in, “SAC ralhrang nih kan naupa an kah i a taang ah an khen. Aizawl lenhpi a hau ca ah kan pu le nih bawmhnak va hal uh,” tiah an kan ti. Kan zumh ve lo ca ah nan pu cu a min hodah a si tiah kan hal i a chim duh lo,” tiah a chim.\nBawmhnak a hal ahhin theihpinak catlap zong a ngei lo. Phone number le seal zong a ngei lo. Tangka haltu pa nih a chim ning ahcun an khua hi Tlangkhua a si a ti nain The Hakha Post nih kan fehter kho rih lo.\nTangka hal a tongmi dawr hna nih a mui an chim ning ahcun, “Nu dok pa dok phun a si,”. Cun, mino ca ah timi min zong a bunh i tangka a halnak kong hi hohmanh chim hlah uh tiah a chimh hna tiah kan theih. Credit: Tha Hakha Post\nKahdohnak ruang ah Kanpetlet Penguk zung le La-wa-ka zung a kaang. Chin Ramkulh, thlanglei laitlang Kanpetlet CDF le SAC ralhrang karlak kahdohnak a fak, a zualhma i Council zung cheukhat a kaang tiah thawng kan theih.\nNovember 23 kahdohnak ruang ah, Council Cozah zung Kanpetlet Penguk zung le La-wa-ka zung ciam dihlak in a kaang.\n“November 23 ah kahdohnak a chuak. Tlawmpal i kah hnu suimilaam 10:00PM tluk ahkhan an zung a kaang. A thaizing zong SAC ralhrang an rak chuak than i kahdohnak a chuak than. Kanmah lei hliam a tuarmi le nunnak liammi cu an um lo,” tiah a chim.\nKanpetlet Peng chung ah kahdohnak a fah ca ah khuami cheukhat hna cu an zaam i ralzaam camp hmun thum ah an um.\nCun, uknak laak hnu Kanpetlet peng chung ah CDF le SAC ralhrang hna karlak ah voi 30 kahdohnak a chuak cang tiah kan theih.\nLunglawmhnak A Sang Taktak; Mizaw mifak phorhnak, bawmhnak le riantuannak caah motor an kan hlutu Indiana Chin Baptist Church Mission Department le Battle Creek Chin Baptist Church cungah kan lung aa lawm tuk. Alphard 2002 model le 2006 model an si. Pathian nih miphun dirkamhtu le cawisangtu ah thluachuah pe chin hna seh law hmangchin hram hna seh.\nKhrihfabu chungtel pumpak cio zong Pathian sunparnak langhtertu le miphun thangthat tertu ah Bawipa Pathian nih in hmang chin hna seh. Pathian sinah kan pekchanh mi motor 2 zong mizaw mifak bawmtu le riantuannak caah Pathian nih thluachuah kan pek piak hram seh. Kan i lawm taktak.\nWestern Australia ah Nu bik ah kan i zohmi Pi Ngun Caan (Halkha Khuahlun) nih CNF/A, caah $1000 a thawh. Aunty Ngun hi Halkha, Thantlang lakah a hmasabik Australia a phanmi si.(1994) ah Australia phan cang.\nA chimmi cu Chinmi nih CNF/A, hi pakhat nak ah kan chiah hna ding si, anmah an tthawn lawngah “Min Aung Hlaing” Ralhraang hi Kan tei lai ti. A dik tuk.\nHi hnu zawngah ka zuam rih lai ti, lawmh um tuk hringhran.Bawipa nih “Aunty Ngun” hi Kan Miphun caah hmang chin ko seh. Upatnak kan pek. Lawmh a um tuk ee Bawipa tunih thinlung taksa thlarau dam he lam hruai chin ko seh.\nSUDAN GENERAL NIH MIPI COZAH PM SINAH NAWLNEIHNAK A PEK THA’N HNA. (Myanmar General nih teh a tuah kho lai maw!). Myanmar Ralkap pawl nih Anna an ting hnu’ah Africa i Sudan ramah General Abdel Fattah al-Burhan hruaimi Ralkap nih Mipi Cozah Prime Minister Abdalla Ham dok ,Ministers pawl le Party hruaitu hna cu October 25,2021 ah tlaih in Innthong a thlak dih hna.Sudan le Myanmar hi an i lonak tampi a um.\nSudan ramah Miphun tenau(Taingyinta) 56 leng an um ve i Hutou Miphun lian Muslim71%,Christian20% hrawng le Jewish 6% le adang dang pawl an um ve. Tu hlaanah khan ralbawi hlun Detectorship Omar al-Bashir nih Kum saupi a uk hna hnu’ah Kum 2019 ah khan Mipi le Ralkap tangti nih an tei i Democracy Cozah dothlenak an tuah khawh.\nSudan Ralkap le Mipi Cozah nih hnatlaknak an tuah i Constitution ningin 2023 ah Rampi thim nak tuah dingin Nawlneihnak (Power)an i sem. Sina’in PM Hamdok hruaimi Forces of Freedom and Change Party, Umma Party le Detectorship Omar al-Bashir dirhmi National Congress Party chungah miphun te-nau kongah buaibainak a chuak ca’ah Ralkap General Abdel al-Burhan nih 25 October ah Anna ating i hruaitu vialte a tlaih dih hna.\nCu hnu tlawmpal ah Africa Union, US le EU nih Sudan Ralkap cu biatak te’in an doh i Mipi zong nih duhloh Lamzawhnak an nei i, Sudan Ralkap le Palik nih meithal in an kah hna ca’ah Mipi 41 an thi cang. US, EU le World Bank nih Sipuaizi leiin an phih dih ca’ah Mipi cu eidin an har tuk ca’ah General Abdel al-Burhan nih cun Doctors le Journalists pawl hruaimi CCPS remdaihnak thawngin PM hlun Hamdok le Umma Party Chief Fadlalah Burma Nasir he ton biaceihnak cu November 21 zaan khawdei an nei hnu’ah 14 Points Agreement an siam khawh.\nHamdok cu Sudan PM ah achiah tha’n i Cozah Minister pawl le hruaitu vialte cu Thonginn in a chuah dih tha’n hna. Sina’in Sudan Mipi nih cun, cu remdaihnak cu an duh lo i, Ralkap cu zeitik -hmanhah ram Politics ah i hrawlh tilo dingin biatiamnak an ser hrim hrim ahau ti’ah Sandah piah nak tuchunni tiang an nei rih.\nMyanmar rampi zongah tuchunni tiang kan buaibainak hi Ralkap SAC Cozah Sr.General MinAungHliang nih remdaihnak tuah hi ahau hrim hrimmi asi. President U WinMyint sinah Anna a pek tha’n kho lai maw. Pe lo’in 2023 ah Thimnak ka tuah hnu’ah ati zongah Raltuk nak(Forces) hmangin thathnemhnak zeihmanh a chuahpi lai loh. Cuca’ah remnak le daihnak hi a kawl hrim hrim ahau cang. UN, US, EU, China, Japan le ASEAN nih 5 Points Consensus rem -daihnak an chuahpi mi hi a rannakin tlamtling ter a hau cang.\nRalkap Cozah dohtu NUG/PDF le Ralkap lei zong nih pakhat le pakhat karlakah i thahnawn nak hrial ve ve in Cabuai cungah remnak le daihnak an tuah hrim hrim a hau lai. Mipi ca’ah cun khat lei khat lei hi Mithahnawn ( Terrorism) bantuk ve ve ah an cang sual lai ti hi thinphang awk ngai ngai asi cang.\nMyanmar ah i dohnak le i thahnawnnak nih zeihmanh thathnemhnak a chuahpi lo i Ram le Mipi an dawt tak takmi an si’ah cun an ruahnak hi thumh ve ve in kan Mipi cungah harnak le aihramnak pe ti lo’in 2022- 23 ah cun Myanmar ah remnak le daihnak a um khawhnak dingin Mipi kan dihlak te’in mah le Pathian sin cio ah thlacamnak nei hna usih. Credit: MC Biklian\n← Thantlang Khuapi Chung A Hnu Bik Inn Khangh nak Kong Update!\nPu No Than Kap: Tuanbia hlun Pawl zoh Thannak A tialmi a mak bak! →


BLM Thazaang A Pe Mi Hna Pawl Cu An Thinhung Tuk Hoi Lai, An Palh Lo Tiin Sihni Nih Bia An Chah Piak Hna – Chin 11 News\nBLM Thazaang A Pe Mi Hna Pawl Cu An Thinhung Tuk Hoi Lai, An Palh Lo Tiin Sihni Nih Bia An Chah Piak Hna\nUS ramchung ah buainak fak taktak in a chuahpi tu hna BLM pawl cu thinhung in an um than hoi cang lai. Tazacuai ding in biaceih zung ah file an chuah pi ko hna nain anmah palh si lo, BLM pawl tu pei an palh ko hi an ti piak hna caah BLM pawl cu an celh hoi lai lo.\nBLM Nih Tazacuai An Timhmi Mirang Nuva An Luat. MISSOURI State, St Louis khua I a ummi, mirang nuva, Mark le Patricia McCloskey cu June 19 ah khan, minak ttantu, Black Lives Matter pawl nih an inn tual ah an au hnawh hna caah meithal an I chuah zau I an intual in an bawmh hna.\nBLM pawl nih an in area kulhnak zeimawzet zong an hrawh ti a si. Asinain ikahnak taktaknak a chuak lo. Mah ruangah mirang nuva hna cu cozah sihni prosecutor nih tazacuai ding in court ah a file.\nAsinain Missouri state attorney general Eric Schmitt nih minung nunnak caah tih nunnak an tuah si loin BLM pawl nih nuva hna chungah political persecution” an tuah a si caah tazacuai lo dingah biachahnak a tuah caah tazacuainak in an luat.


Hmuhning Dang - A VEL IN KHAMH KAN SI\n“Sihmanhsehlaw annih lak i a cheukhat cu an lung a khong i an zum duh lo; Bawipa Lam kong kha zapi hmaiah a ṭhalo tiah an ti. Cucaah Paul nih khan a chuahtak hna i zultu pawl kha aa kalpi hna; ni fate in Tirannas biachimnak inn timi ah khan mi kha a cawnpiak hna” Lamkaltu 19:9\nBible chungah Jesuh sinah a ra i, zumh dingah a thinlung aa thlek i vancung pennak tette nun a pemhmi hna nunnak ah a hodah an si-nak kong ah biahalnak a um ti lo. A ho an si kha an i fiang tuk.\nZumlo tu hna hmanh nih zungzal nunnak Lam a zulmi an si le cu lam caah a nungmi an si kha fiang tein an hngalh tawn hna. Zeicahtiah an nunnak kha vawlei zaraan minung nunning he aa lo lo. Phundang tein an nun caah a si. An nunnak kha Jesuh le Vancung pennak he fekthupin an in tem, an kalti peng. An sining hrimhrim kha vawlei mi in i hmu ti lo in Vancungpennak he an i tem tikah vawlei fa bantukin nung ti lo in Pennak fa bantuk in an nung i an duhbikmi cu Pennak ca nun hman le thap kha asi. Cucaah Van pennak tette an si tiah an pawngkam hna nih an mah tein Jesuh zumtu ka si ti i chim hau lo in an nunning le biapi ah an chiahmi zohin an hngalh hna.\nNihin zumtu nun ah a poi ngaingai mi thil pakhat cu mizeidah ka si ti aa hngal i cutining in a nung taktak mi zultu um lo tluk kan si hi a si. Lungthiang tein Pathian zum ko tung nain an zumhnak cu an nunnak khan dang teah a va chiami kan tam. Kan zumhnak le kan nun pehtlaihnak an ngei lo i an nungti tawn lo in khua an sa ti tawn lo. Mah kong langhternak Muru taktak a hung phak tikah, Khrih lamkaltu kan sinak lang ti loin, vawlei kan rian, kan dirhmun, kan ngeihmi chawva, le kan hawikom mi zeidah an si ti pawl tu kha kan sining langhter tu ah an cang theu.\nPakhatkhat nih ruah lo pi ah hodah na si tiah in hal hna sehlaw Jesuh le Pathian pennak kong na thinlung ah duak tiah a hung chuak hnga maw. Pathian fa na si i van pennak caah vawlei ah nun hmang ding in cawkmi na si nak kha chim hau loin na nun ah midang nih an hmu kho hnga maw. Hodah na si kha an in hal tikah Jesuh le Vancung pennak kong na nunnak thinlung muru ah a chuah cawlh rih lo ahcun AA LAKLAWH RIHMI Khrihfa, A sining le a dirhmun a fiang taktak rih lo mi Khrihfa na si. Vancung pennak chungkhar ah chungtel na si bantukin na sining hi vawlei tahnak ah a um ti lo i Khrih he aa pehtlai mi na si cang. Cucaah vawlei ah a hodah na si timi biahalnak lehnak caah hin, NUNNAK PEK IN AN CAWMI JESUH KONG CHIM LO IN Um i nangmah kong le nangmah dirhmun tu chimnak ding caah LAM aum ti lo. Nangmah ta na si lo, Pathian ta le amah FA na si cang caah asi.\nPathian fa na si kha philh hlah law! Pathian fa bantuk tein nitin na nunnak na hman ahcun Na nun in Pathian nih sunparnak a co lai.


BREAKING NEWS: IRAN nih Donald Trump Tlaih Ding Le Thongthlak Dingin an Ti Cang – Kawltu Team\nBREAKING NEWS: IRAN nih Donald Trump Tlaih Ding Le Thongthlak Dingin an Ti Cang\nIran nih US President Donald Trump bak cu tlaih dingin International Palik bu sin ah nawlnak a tuah than cang. Trump hi tlaih hrimhrim dingin nawlnak an tuah. Trump thong thlak hrimhrim hi an duh. US President a voi 47 nak Trump cu nikum 2020 kum hramthok lei khan Iran i ralkap bawibik le Iran nih an i bochan ngaimi Soleimani thahnak kong ah sualpuh a si. Trump nih hin nikum January thla khan Air Strike in nawl a pek i Soleimani hi mah kha cun thah a si.\nIran nih an bochan ngaimi Pa Soleimani thahnak kong ah Trump hi tlaih hrimhrim dingin tutan zong ah nawlnak an tuah than hi a si. A hlan deuh zong khan voi 1 Trump tlaih dingin rak ti a si. Trump hi an tlai kho lai maw tlai kho lai lo timi belte cu theih a si lem rih lo. Source: Daily Mail\nRelchap: VIDEO, THANTLANG JMBC LIVE THLAH LIO AH KHUARUAHHAR THIL A CHUAK\nMah bantuk cang cu khuaruahhar taktak asi ko. Thantlang JMCB LIVE an thlah lio ah khuaruahhar taktak thil pakhat a chuak. Aruang zong an thei lo ti asi. Aw a chuakmi hi tuk hna asumpah, zeibantuk aw dah a chuakmi hi asi hnga? hi thil khuaruahhar taktak cu asi ko. Aw a chuakmi hi asullam fiangtein theih khawh asi lo. Asullam vun ti tikah aw hi afiang lo ngaingai.\nMithla film zoh lio ah aw a chuakmi bantuk khin akhum ngaingai, Live video thlah lio i, mah bantuk Aw a chuah cu khuaruahhar ngaingai thil pakhat cu asi ko. Live video athlahtu nih pakhat khat athlah chih sualmi hna asi hnga maw timi zong ruahnak aum. Asinain Pumh lio ahcun hibantuk thil cu tuah asi lai zumh a um fawn lo. Pakhat khat ruangah hna ah asi hnga maw timi zong lung aum.A video kan vun thil chih thatein rak ngai cio hmanh uh, khuaruahhar taktak thil pakhat cu asi ko. Aw hrimhrim hi a khum taktak. Bia a chim cuahmah lio mi zong alau ngaingai timi a video in hmuh khawh asi. Tutan Thantlang JMBC live an thlah lio ah aw achuak mi cu atang bik ah a video in kan vun thil. Khuaruahhar taktak pakhat cu a si hrimhrim ko.\nThantlang JMBC Live Thlah lio Aw a chuakmi video hIKA HI VOIKHAT IN HMAT LAW NA ZOH IN NA NGEIH KHAWH LAI\n← Thantlang JMCB LIVE an Thlah lio ah Khuaruahhar taktak thil Pakhat a Chuak\nMizo X-Men timi pa le X-Men tak tak i lawh khawh ning hi (PHOTOS) →


UFC fighters pawl nih One Championships thazaang an pek ning hi a rak mak kho tuk – Zion Tlang Media\nUFC fighters pawl nih One Championships thazaang an pek ning hi a rak mak kho tuk\nOctober 7, 2019 admin Lenhcelh (Sports)\nAni le thla nih a nai chin lengmang cang hna. Minung lungthin an tur ter chin hluahmah ve. Khat lei nih Brandon Vera an ti ve. Nain, Khat lei nih AungLa Nsang ati mi an tampi ve. One Championship ah tuanbia dawh a ngei bak veve mi an i phomh lai ding hi cu aho paoh nih an kong le lam thei duh ngai cio khi an si. Minung cuan ning le cuai hlai ning ahcun an i tluk ngai veve. Aho deuh nih a tei lai timi zaa ah zaa bak in chim a har ngai.\nKan nih belte nih cun Aungla Nsang nih tei seh ti kan duh bak ko. Aungla Nsang zong nih teinak hmu dingah le Myanmar minung lunglawmter aa tinh mi a si. Cu ve bantuk in Brandon Vera zong nih an miphun le ram lunglawm ter ding le vawlei cung ah fighter minthang Aungla Nsang a tei kho tu si dingah tampi zuamnak a ngei ve. A ruahchannak zong a ngan kho tak tak.\nTutan One Championship ahhin vawlei cungah world champions a co cang mi hna minung 28 bak an i thong lai. Hi puai ahhin a bik in main event an ti i, puaici puaikawng caah Aungla Nsang le Brandon Vera ab si te lai. Zoh lai a duh mi an tam tuk. UFC ah a thong mi hna , vuak thiam pawl tampi zong nih tutan ah online in kan zoh duh ve hna tiah an ti. A ruang cu Aungla Nsang nih chitkhat teah khan vawlei pi a rak cul dih manh caah mah tluk in minthang zoh lai cu an duh cio caah a si.\nJapan ram ah an um cang. A zarh zong in a rau ti lai lo. Ara lai mi 13, October, 2019 ah a si cang lai. Tickets tampi an zuar kho cang. Tutan ticket a cawk mi ahhin UFC fighters minthang an tam ngai ve ti a si. Laimi cheukhat cu UFC nih One Championship an i thong mi an zoh duh nak kong kan tial ahkhin an sining theithiam lo ah an kan ruah sual. Minung cu fighters lawngte an si caah an duh mi poah cu an zoh ko lai. An i thong ve lai ti nak a si lo.\nA tanglei link ahhin tutan ah a thong ding minung 28 hna nih teinak an rak hmuh ning pawl vialte le zei tin dah mi a tei hna timi pawl video tawite in langhter a si. A zoh a nuam ngai caah a ho paoh nih nan zoh duh cio ve men lai. A zoh duh mi nih zalawng tein a tanglei video hi rak zoh cio uh.\nPrevious Post:Hlan lio Salai Hebrew aka Lalhnin a si ti lo,mithar lalhnin a si cang\nNext Post:Thiltha Kan Tuahmi Hna Hi


Salai Ceu Bik Thawng: Taliban tapung nih Afghanistan khualipi an lak, Naypyitaw kan lak khawh tuk - THE CHIN EXPRESS\nCapar [Opinion]Ramdang Thawngpang\nSalai Ceu Bik Thawng: Taliban tapung nih Afghanistan khualipi an lak, Naypyitaw kan lak khawh tuk\nTuni ah Taliban tapung nih Afghanistan khualipi Kabul an lak; President Ghani a zam cang — Pu Zing Cung nih “Raldoh cu thinlung in doh asi” a timi kha hihi a si.\nTaliban tapung nih Afghan ram cu an chim (ting) dih ngawt cang i atu hi Kabul khualipi an luhhnawh i president inn zong an lak cang — vabu hlawm in hlawm an timh. An ram president cu a zaam cang.\nPesident Biden nih naite July thla ahkhan “Afghan ralkap cu sing 3 an si i tha tein kan train hna i hriamtha kan pek hna. Taliban cu 75,000 fai lawng an si” tiah a ti. Asinain a ruahning bantuk a rak si naisai lo. Tapung nih vangkau in an thlaak hna.\nZeiruang bik ah hme tapung nakin a let thum renglo in ralkap thazang a ngei i US nih pekmi vanlawng le meithal thatha a nei komi cozahpi nih cutirumro cun an der hnga? A mak ko.\nA biapi bik cu thinlung a rak si tihi a lang. Afghan cozah ralkap tamdeuh cu hlawhfa (ကြေးစား) lungput an nei. Kan ram kilvengtu kan si timi lungput an nei lo. US nih lahkhah pek ruangah kan tuan tiah an iruat. Cucaah eihmuarnak (corruption) zong khuaruahhar in ralkap chungah a karh i zohchia khin an um ti si. Cucaah tapung he tlawmpal an hun ikah men ah an lungdong i an zam, asiloah, an i-ap (surrender) colh.\nTaliban ralkap cu ‘kan ram kan lak than hrimhrim lai’ timi hacangrialnak lungput an ngei (Cheukhat cu hramhram in fialchom le hmuhtheih duh zong cu an um ko lai).\nCNF Chairman Pu Zing Cung nih “Zeibantuk hriam tha hmanh hi thinlung thawnnak he hmanti lo ahcun an hnawl dih” a timi kha Afghan ral dohnak le Vietnam raldohnak ah a fiang khun.\nKawl rallokap hi sing 3 fai an um nain meithal tlai taktak ralkap hi 150,000 hrawng lawng an si tiah rallokap in a zammi nih an chim. Cucu tlangcung hriamtlai phu le PDF fonh zat hrawng fangfang a si ve ko tinak a si.\nCucaah mitralchiat awk a um hrimhrim lo. Kan thinlung le kan lungrualnak kha biapi si ko.\nKan tei hrimhrim lai.


Zumhnak NU - A VEL IN KHAMH KAN SI\n"Mary nih a thawh i, “Kei cu Bawipa salnu ka si ko, na chim bang cun ka cungah si ko seh,” tiah a ti i vancungmi nih cun a kaltak." Luke 1:38\nVanmi nih an chim bantuk in Mary cu mikhamhtu a pawimi Nu a si caah Nu vialte lakah upatnak pekmi Nu a si taktak. Sinain a tinco mi thilsunglawi, Jesuh Nu sinak, sinah Harnak tampi Intuarnak zong aa tel chih.\nJesuh Sunparnak caah, Mary nih a tlangval Joseph he i lungrumhnak, le a umnak pawngkam sin ah Ningzaahnak a tuar lawng siloin, Ngunkhuai (Tax) pek ah Bethlehem tiang a kal a hau. A fapa a luatnak hnga caah Izipt (Egypt) ram ah a zaam a hau. Cuhnu tlawmpal ah a dawtbikmi a Fapa cu a mithmuh hngan ah thi lak in hrem ding le thahding asi tthan. Jesuh kong ah chimchung mi bia vialte cu Mary nunnak ah a tlung dingmi fahnak le harnak lawngte an si.\nCutluk in a har dingmi lam cu zulhding ah a nun aa thleek i a chimmi bia hi zeitluk indah a lianhngan i zumhtlak nun a langhter tu bia an si hi zoh ve hmanh! "Bawipa, na chim bang cun ka cungah si ko seh," ati. Bawipa nih ka caah a duhmi poah cu ka cungah tlung ko hna seh. Ka tuar ding mi HARNAK nih Bawipa a lawmhter ding a si ahcun Tuar ko ning ati.\nZumtu hna nih vancung pennak chung i upatnak kan co lainak ding hmun cu Amah rian ttuannak hmun lawng asi. Hmantlak sinak lam pakhat lawng a um i cucu Sining dihlak in Pathian sinah i peknak Nun asi. Bawipa ca i Temhtuarnak tello in Vancung khua ah codingmi hmunhma ttha a um lo.\nBawipa sinah Na nunnak a dihumnak in na pe maw? Bawipa sunparnak caah cun amah nih a duh ning poah in kan nunnak ah a tlunter mi thil poah, lawm tein kan cohlang kho maw? Pathian kutchuak-sal in nangmah le nangmah hi naa hmu kho taktak maw? Naa hmuh ahcun, na minung hawi hna lak ah Upatnak pekmi, Mary bantuk in, na si ve maw?


2019 Kum Ah US Nih Malaysia Ralzaam 3500 Hrawng Laak A Timh Hna – THE CHINLAND POST\n2019 Kum Ah US Nih Malaysia Ralzaam 3500 Hrawng Laak A Timh Hna\nCity Hunter| 2018 June 5| US cozah nih 2018 kum nak tamdeuh in 2019 kum ah Malaysia ralzaam 3500 hrawng laak a timh hna tiah Malaysia IOM (International Organization for Migration- IOM) zung ah riantuantu pakhat sin in kan theih.\nHi kong he pehtlai in Malaysia ah Malaysia IOM zung ah riantuantu Eric Van Kung nih ralzaam laaknak kong he pehtlai in a facebook i aa tarmi kong ah The Chinland Post nih pehtlaihnak kan tuah i atu bantuk in a chim.\n“US cozah nih 2018 kum caah Malaysia ram in ralzaam 1,500 hrawng laak ding in timhtuahnak a ngeihmi chung ah 2018 January in May tiang ah 593 hrawng an kal kho cang. Atu hi minung 907 hrawng an taang rih. Tukum nakin hmaikum (2019 kum) ah US cozah nih Malaysia ralzaam tamdeuh laak ding in timhtuahnak a ngei. Ralzaam 3,500 hrawng laak a timh hna tiah kan zung riantuantu pakhat nih a kan chimhcia chung.”\n“2018 kum January in May tiang US a kal cangmi Malaysia ralzaam cu; Chin ralzaam chung in minung 290, Rohingya 244, a dangdang tlangcungmi 59, an zapi 593 an si. A kal dingmi 1500 chung ah a taang rihmi hi 907 an si” tiah a biapeh ah a chimchap.\nEric Van Kung hi Malaysia IOM zung ahhin kum 5 hrawng rian a tuan cangmi a si. Atu hi Malaysia IOM zung ah Interpreter a tuan lio a si. Laitlang a khua cu Thantlang a si, a nu le a pa hi Farrawn an si. Malaysia hi 2010 ah a phan cang.\nMalaysia ralzaam hi Newzealand, Canada, Australia le Japan nih an laak hna. Australia nihhin 202 Visa in tambik a laak cang hna. Canada le Newzealand hi an laakmi hna hi middle east deuh an laak hna. Canada hi kumkhat ah minung 70 in 100 kar hrawng a laak hna. Newzealand hi kumkhat ah minung 30 in 50 kar hrawng a laak ve hna tiah kan theih.\nChin ralzaam hi Malaysia lawng si lo in India zong ah tampi an taang rih. India lei ralzaam hi Malaysia tluk in an laak ti hna lo caah ramchung ah a kirmi zong an um pah cang kan theih.\nPrevious Hakha Le Zokhua Kar Ah Phungki Thil Aa Hrukmi Pa Nih Kum 16 Ngaknu A Tlaihhrem\nNext Thantlang Peng Tanghra Sianginn 6 In Pakhat Hmanh Tanghra An Awng Lo


CHEUKHAT KAN PASTOR TE CU BIBLE SULLAM AFIANG LOMI AN TAMTUK – The Chinlung Post\nCHEUKHAT KAN PASTOR TE CU BIBLE SULLAM AFIANG LOMI AN TAMTUK\nJanuary 3, 2021 admin Lenhloi 0\nTrump ttanhtu pawl hi Biden a ttanhtu pawl cungah bom chehdan nan thiam deuhdeuh. Atu tan US thimnak ah Trump a ttanhtu pawl hi, Laimi (Chinmi) lakah cun 100 ah 90 hrawng nan si men lai. Biden ttanhtu pawl cu zatuak 10 hrawng kan si men lai hei ti ko uh sih. Nan tamdeuh ruangah nanmah kha nan hmandeuh hlei lo. Nan tamdeuh ruangah a piangthar deuhmi nan si hlei fawn lo. Pastor te le vawlei lei hruaitu karlak zongah nan tamdeuh ruangah nan hman deuh hlei lo ti kha philh hlah uh.\nKan hman deuh ko ti nan i ruah ahcun nan palh cikcek lai/nan molh bia a si ko lai. Trump ttanh ding le dirpi dingah pastor cheukhat le vawlei lei hruaitu cheukhat nih hehtiah Laimi (Chinmi) an in forhmi hna le nan thluak an in ttawlmi hna cungah anmah ka mawhchiat ngai cang hna. Aruang cu Trump ttanh ding lawng an in forh hna i ttanh ziathiam ding an in cawnpiak ti hna lo. Biachim holhrel thiam ding le i sum ding zong an in cawnpiak ti hna lo.\nMedia le facebook le comment pek le ttial ziathiam ding zong an in cawnpiak ti hna lo. Mah i a phichuak cu, Trump nan ttanh ruangah nan Khrihfa nun ziaza a rawk dih cang. A dawh tukmi, Khrihfa biaknak muisam le a ttha tukmi a sullam zong nan hrawh dih cang, Trump ttanhtu pawl nih. Trump nan ttanh ruangah facebook chungah hehtiah Biden a ttanhtu pawl cu bom in nichiar te nan kan cheh lengmang ko. Trump nan ttanh hnu ah facebook le media chungah bom cheh nan thiam deuh.\nKhoika dah bom cheh hi nan va cawng manh hnga ka ti. Tang 4 le tang 5 awng lo, ABC ttial zong a thiam lomi pawl nan tam nan facebook chungah cun bom cheh nan thiam ngai. Biden a ttanhtu pawl zong kan tlawm te nan Israel cozah bantuk in kan thawngtuk ve i, Trump ttanhtu pawl nih bom in nan kan cheh lengmang nan kan i kham khawh lengmang ve ko. Musalim ram 5 hrawng nih Isarel ram cu hehtiah an tuk i bom in an cheh len nan an tei kho bak lo bantuk in Trump ttanhtu pawl nih Biden ttanhtu pawl, mitlawm te cu nan kan tei ve lo hi aw.\nTrump ttanhtu pawl nih Biden a ttanhtu pastor le vawlei lei hruaitu zong hehtiah holh dawh lo, biachiakha in nan ti len ko hna. Atak te cun mah hi nanmah thluachuah hmuh lonak ding fawh a si lehlam ko cu. Hmailei nan lamthluan ah khua awng pem lonak ding fawh a si lehlam ko cu. Biden ttanhtu pawl nih Trump ttanhtu pawl i nan catialmi tangah comment (khawmenh) zong kan in pe bel hna lo.\nBiden kong zong ttial ti hlah uh ti zong in kan in ti fawn hna lo/kan in thlauh hna lo. Nannih cu nan i thawh i Trump kong ttial ti hlah nan kan ti len. Aho nih dah kan cungah nawlneihnak an in pek hna? Nanmah nih mi cungah nawl neihnak pakhat hmanh nan nei lo. Trump ttanh ding le dirpi ding in an forhtu hna pastor cheukhat le vawlei lei hruaitu cheukhat le Trump ttanhtu cheukhat cu Osama Bin Laden le a minung pawl, US innsang pi pahnih, vanlawng in a pah hnawhmi hna nan lo ve cang hi aw.\nNan hruaitu pawl nih bom cheh dan an in cawnpiak ve hna rua ka ti. Trump nan ttanh hnu in fawh facebook chungah bom puah/bom cheh nan thiam deuh ko hi. Biden a ttanhtu pawl nih nan pumpak kong zong kan tial bal lo i nan pumpak zong in kan in ti bal hna lo nan hehtiah Biden a ttanhtu pawl cu ka pumpak zong in nan kan ti len. Kan nih cu “Trump ttanhtu pawl” timi biafang lawng kan hman ttheu. Nan pumpak min hrim in kan in ti bel hna lo.\nMah zonghi thuk deuh le fak deuh in ruat uh. Trump ttanh ding in an forhtu hna nan pastor cheukhat le vawlei lei hruaitu pawl, forhfial kan duhmi hna cu nan za tein nithum chung rawl ulh thlacamnak le cawnpiaknak rak nei uh/rak tuah uh. Nan duh le keimah zong sawm khawh ka siko. Facebook le Media ah mi bom cheh hnawh lo ding, le khawmenh le cattial dan thiam ding pawl kan cawnpiak hna lai. Biachim holhrel thiamdan zong kan cawnpiak hna lai. Hehtiah thla zong kan campi hna lai.\nMah vialte hi video in Trump vote pek ding an fialtu hna pawl nih an tuah lo cu. Laimi (Chinmi) nih kan theih awk ah ka duhmi cu cheukhat kan pastor te cu cawnnak zong an nei ko nan mah Bible cang nih zeidah a chim duh hnawhchan le a sullam a si ti a thei lomi le a fiang lomi an tamtuk. Bawi Zisuh nih zeituah dah a kan cawnpiak i vawlei i a ratnak aruang le a zultu pawl nih kan tuah ve ding pawl zong an i fiang lo/an thei lo.\nCheukhat pastor cu ruahnak bituk in an in kalpi ko hna lai/an in cawnpiak hna lai. Mah kha a thabik ah nan ruahsual men lai ti ka phang. Mahti ka chim tikah pastor te upat lo le ttihzah loah nan ruah men lai. A san lo. Laimi chungah mah bantuk pastor phun cu kan tam reng2 cu, ruahnak a bituk le cawnpiaknak bituk in a kalmi le Bible a fiang huaha lomi. Pastor te cu ka hawi le lawngte an si ko i ka upat ko hna, Pathian rian an ttuannak cungah. Trump ttanhtu pawl, Biden a ttanhtu pawl cungah bom cheh nan hmangmi hi ngol cang uh, kumthar 2021 chungah cun. Credit: Van Tum\nTRUMP CAAH THAWNGTTHA BAK, US SENATOR 11 NIH AN PHUAN CANG\nKHAH TRUMP AHUA TAKTAK MI PA BIACHIM CU THINPHANG SI KO CANG


Aung La Nsang-Ka palhnak le ka chambaunak tampi um Ka Ngaihthim hram uh – Chin World News Evening\nNovember 2, 2020 November 2, 2020 Salai Van Sport\nChampion taisawm a put cuahmahmi Aung La Nsang nih naite ah De Ridder a tei lo hnu ah thawnglatu tampi nih biahalnak an ngeih. Thawngzamhtu Duwun Media 7 thawngzamhnak nih biahalnak an tuah. Cu i bia an halmi cu a tanglei ah ka rak taar.\nAung La Nsang nih cun,“Atu bantukin kan sung lai tiah ka zum ve loh. Keimah zong ka ngaihchia tuk ve. Asinain, minung timi cu ngaihchiat in um peng awk a si loh. Sungh timi cu ahopaoh nih ton khawhmi a si i hi nak in ṭhawn chinchin dingin ka zuam ve lai. Atu ahcun, ka ngandamnak zong a ṭha. Ka chungkhar zong an dam ṭhat ruangah ngaihchiat ding a um lo i zuam ding lawng a um.\n“Puai hlan ah Covid-19 kan i cheknak ah kan hawikom lakah Covid-19 ngeimi an um i kan puai zong an let ṭhan dengmang. Cu tikah, thinlung a buai tikah kan puai ah thinlung pek a har tuk. Ka hawipa Martin a hun sungh ve cu lungthin a vaivuan chinchin. Tutan puai cu ka timh ning bantukin ka cawlcang khawh lo caah ka sunghnak pakhat a si. Jiu Jitsu ka cawn lonak hi kum 2 fai a si cang.\n“Mithongh, chuih le vuak ning lawnglawng ka rak cawng. Tutan puai zong ka zoh lengmang tikah, a har tuk lem lai lo, ṭha tein ka zuam lai i ka tei lai tiah ka ruah. Atu cun, Brazil misual kuat Jiu Jitsu tiah kawhmi Jiu Jitsu ah Champion a simi he thla 2, 3 hrawng cawn kai tim. Tutan kan puai cu thongh dingin a ra lo i tlaih le reh dingin a rak rami a si. Tukum kum dongh hlanah voikhat tel cu i thongh ka duh tiah ka chim cang i, nawlngeitu nawl a si ti lai.\n“December thla chungah puaikhat ka halmi hna a si i an ka pe lai maw, pe lai lo ti ka thei rih lo. Cu i an ka pek lo si le January le February ahcun puai cu ka ngei lai tiah ka ruah. Champion taisawm cu cuh le lakṭhan ka duh i a rem an ti lo si le ahodah ka thonghpi lai. One Championship in ka dinh tikah kan chungkhar in Myanmar ah kan tlung lai i ka thiamnak pawl Myanmar mipi ka chimcawnpiak hna lai. Light Heavyweight ahcun thawngpang zeihmanh a um rih lo i Middleweight Champion taisawm lak ṭhan ka duh. Anih cu mi thongh le vuak dingin a rami a si lo.\n“Cucaah ka cawlcanghing ka thlen ai i Champion taisawm ka lak ṭhan lai tiah kai kam. Taisawm ka lak ṭhan hrimhrim lai. Tutan kan puai cu kan dihlak caah cawnpiaktu ṭha si hram seh! Keimah zong ka chambaunak le ka palhnak tampi a um i ka ngaithiam hram uh. A donghnak ah ka zuam chinchin lai i Middleweight taisawm hi ka lak ṭhan lai,”tiah Aung La Nsang nih cun a chim.


Vanram Ka Kai Hnuah Karak Tum Than Cu Caah Hi Thawng Hi Kan Thanh Hna – Chin World News\nVanram Ka Kai Hnuah Karak Tum Than Cu Caah Hi Thawng Hi Kan Thanh Hna\nMinung nih kan chim theumi cu, kan thih lai, kan Cah Cuahmah lio ah Vanram kan phan tiah an chim tawn cu kan theih. Tutan zong Minu Pakhat cu A Thih Lai, A Cah Cuahmah Lio ah Vanram cu a va phan i, Vanthat ah Thi thai loin A Nung than i Vanram a phak i, Hell a Hmuh ning kong cu Mipi sin ah a chimphuan.\nA Fawinak cun Cikkhat te a thi i cu a thih chungah Vanram a va phan i, Hell a hmuh tiah kan ti lai cu. Mah Nu A Min Cu Diana Ross tiah auhmi Nu a si, amah nih cun a thil hmuhmi cu, Near Death Experience Research Foundation(NDERF) Phu sin ah a chim phuan. Diana Ross nih Vanram a kainak kong le Hell a hmuhnak kong cu Mipi sin ah a chim tikah Micheu nih phundang piin an ti nain Diana Ross nih cun a hmuhmi thil dik cu fek tein a chimphuan ve.\nHell cu ka tla i huansam tein ka thaw a pit phun in a um nain a pit taktak lo, channak ka kawl i channak a um lo, a lu le taw zong cu Hell cu zeiti a um ka thei kho lo tiah a ti. Hlan ah cun Hell a um an ti ah ka zum kholo, a sinain a tu cu keimah pumpaak hrim nih Hell timi Khrihfa minung nih chimmi cu a Um hrimhrim timi cu ka zumh cang tiah a chim.\nKa tih tuk kha hmun i kal than dingmi cu ka ruat kholo, ka nun hmasa lio i ka tuahmi thil tha lo,kha a tu ka nunthar ahcun kal tak khawh i, midang zong cu Hell tihnung hmun an phak,kal venak hngalo ka chim peng lai a ti. Diana Ross cu a Voikhat thihnak ah Pradise, phan loin Hell tu a pha, a hung Nun than tikah mah thil Tihnung in a Luat khawhnak dingah Nunzia dawh in Nun kha ai tim cang tiah amah theimi hna nih an chim.\nAudra nih a chimmi cu, Hell, Tihnungmi hmun in ka luat tikah Deihnak chungah ka Luh khawhnak hnga ngai zuam lai i, mah kong cu Mipi nih zungzaal in an ton lonak dingah ka chim peng lai. Cu lawng siloin Ka tonmi thil ka ton tilonak dingah lamtha ka zul cang lai nain, ka tonmi thil Harnak, Hell kha cu ka thih than hlan tiang cu ka nun ah a um peng ko lai, mah Nih ka Nun lam tluan ah thatnak aa ka pek lai tiah a chim.\nRef: Min Thu-Takhon


Mindat Hero : Kum(10) lawng a simi Mindat CDF pasaltha, Uar a um kho taktak thih ngamh bak in a tthuat ve hna – Buanchukcho\nMindat Hero : Kum(10) lawng a simi Mindat CDF pasaltha, Uar a um kho taktak thih ngamh bak in a tthuat ve hna\nKum(10) te lawng a si rih mi Mndat ngakchia pa te cawlcanghnak le a hmanthlak cu nihin chun social media cahmai ah a hun lar ngai ngai. Nizaan Ralhrang nih Mindat khuapi le Mipi an doh hna lio ah meithal tlaih in a cawlcang ve mi a si tiah an langhter.\nMindat CDF pasaltha hna i an hriamnam tha bik cu mah tein i ser chom mi Lai Meithal le kuanzen a si. a si nain vawleicung fimthiamnak sang hna thiamnak dihlak in ser mi, Miakpi, Bomb le Sniper, Helicopter le fighter jet tiang in Ralhrang nih an hman i Lai meithal cu heh an doh.\nCu bantuk hriamnam tha, hriamnam puitling lakah hi ngakchia pate zong a mah tein Meithal aa bei i a minung, a khauram vennak ah a cawlcang ve ti asi. A cawlcanghnak hmanthlak cu an mah Mindat minung lila nih social media cahmai ah an tarlangh hnu ah mi vialte nih thangthat a hun si.\nNizaan tiang i kahnak ah Mindat pasaltha (7) nih nunnak an pek ti asi. Ralhrang lei tu cu a thi mi, hliamtuar mi le a tlau mi tam ngai ngai dawh an si. Mindat khuapi, sualnak ngei lo minung, hriamnam aa tlaih lomi khua le ram ah ralhrang nih hitluk fak in dohnak an tuah hi cu lung a fak. Cu lio ah miphun raltha tein a humhim tu Kum 10 ngakchia pate hi upatnak pek phu hrimhrim a si ko. Vom\nLai Thilthuam nih Vawleicung Miphun Thilthuam Dawh Bik Laksawng a Co\nCNA hi kan mawh phurh tuk hna kan soisel tuk hna zei thla an tuah timi na thei loh


Hakha Khuachung Lam (134) Cu Sipin Nih Lam Min An Pek Dih Cang – THE CHINLAND POST\nHakha Khuachung Lam (134) Cu Sipin Nih Lam Min An Pek Dih Cang\nSalai Ngun San Aung| 2018 February 23| Chin ramkulh khuahlipi Hakha khuachung lam (134) cu Hakha City Master Planning he ruahnak i bawm in Chin ramkulh sipin zung nih lam min an pek dih cang.\nHi kong ah Pu Thla Hre nih “khuapi pakua ah sipin cio kha tuanvo pek in khuanu khuapa le mino bu, biaknak lei upa tibantuk in ton pumhnak ngeih i anmah pengtlang chung in Laimi huap min ngei kan nu le pa min cazin chuah pi cio ding ti a si. Cun thingram, pangpar min tibantuk ah khan Kawl ca kawl min telh bak lo ding kan ti. Amah bel, Aung San Suh Kyi, U Thein Sein tibantuk minung min kha cu a um ve ko. A tlamtling dih hrim hrim lai lo. Asinain upa mi tam pi nih a tha bik in an ruah ning in kan kalpi i cu ruang ah 2014 hrawng in ceih cang mi a tu lawng kan tuah khawh nak zong hi a si. Hi cathar khenhnak ahhin tender kan auh nain hohmanh nih an sok lo caah upa nih khua an khan i nanmah sipin nih tuan ko uh an ti caah zung in kan tuan. Hi catar khenhnak ahhin tangka sing 325 a dih. Lam min hi 134 lawng asi ko nain cheukhat cu lam te pahnih thum a um caah tung hi 172 kan bunh” tiah Hakha City Master Planinig Committee haotu, Sipin Director Pu Thla Hre nih a chim.\nLam min an pek ning hi phun nga in an then. (1) Peng kip in chuah pi mi upa min ngei hna min, (2) Khuapi min, (3) Pangpar min, (4) Chin miphun a si lomi chung minung min, (5) Peng kip in chuah pi mi leng in upa nih betchap mi minung min tiin an si. Khuapi min ah hin Thantlang lam timi pakhat te lawng aa tel. Matupi lam hna kha min bunh ding ti a si ko nain Zipeng Za Hoe (Pu Za Hoe) kha tu hlan ah lam min ah rak hman a si nain lam hme tuk ah a si, annih cu kan pa tak tak a si tiah ruah a si caah upa tuanvo ngei hnatlaknak in Matupi lam rak ti tawn mi kha Za Hoe lam tiin an thlen. Kan pa le min ahhin Thantlang in minung pali le Hakha in minung (19) an si. Hi chung ah a nung rihmi Thantlang in Vice President Pu Henry Van Thio, Hakha in Pu Zo Tum Hmung le MP Lian Uk an i tel. Ca an tar ning hi Laica le Kawlca in pahnih in a si.\nPu Thla Hre nih, “lam hi min sak rih lomi 20 tluk kan ngeih rih caah tu i kan lam ah a min cuang lomi kan pa le cheukhat le min dang te te zong telh chih an si te ko lai. Cun lam ah an min a cuang mi hna an tuanbia tawi te te kha cauk ah chuah khawh kan i zuam lai. Cucu upa biachah cia mi zong a si” tiah a chim chap.\nLam ngan deuh min le Hakha khuachung min hngal deuh, zung ngan deuh tibantuk pawl hi Google map ah chiah ding in timhtuah nak an ngei i hmai lei deuh ah cun lamhmuhsaktu catlap (map) zong chuah ding in timhtuahnak an ngei tiah kan theih. Hi lam min kong ceihtu ahhin Hakha in, HCMP, Khuanu Khuapa, Mino phu, Biaknak le Media pawl an i tel ti kan theih.+++\nPrevious Chinram Tanghra Phitnak Catlap (Card) Lak Khawh A Si Cang\nNext Chin Le Shan Ram Ah Thlichia A Hrang


Donald Trump nih kum 2024 President thimnak kong ah fiangtein a chim cang – Hakha Cherry\nDonald Trump nih kum 2024 President thimnak kong ah fiangtein a chim cang.Donald Trump nih North Carolina GOP convention dinner zanriah dum ttinak caan Greenville hmun i an neih nak hmunah biachimnak minutes 90 hrawng a hmang.\nCu ka i Tump biachim mi cu, tu zan ah hin kan hmuh le theih ciau bang in kan ram US cu fak pi in a rawk cuahmah i, sualnak phun phun cu kan ram chungah a karh\nchin lengmang ko hi. Police Departments pawl hna hi Politics kong sernak hna ah hman bak lo ding mi an si. kan ramah Police kil vennak lo in kan um kho lo ti kan theih peng a hau.\nUS le Mexico border phih ding kan ti mi cu an awn i, duh poh nih sualnak thil phawr in an lut chuak peng hmuh tikah lung a rawk tuk e. cu lawng si lo kan ram nih foreign cyber attacks a tong peng.\nThla reilo te ttang khan kan ram ah ritt sivai pawl cu a paw tthan hawi ngai cang, Gas man nih a faak chin lengmang, kan ram hruaitu pawl hna nih ram dawtnak\ntaktak an ngei kho lo. ram hruaitu konglam kan chim ahcun a tu hi US cu China tangah a kun lio ti khawh khi a si ko lo maw? vawlei pi hmai ah US nih upat awk tlakmi a si nak kha a thlau ziarmar cang hi.\nkan zalen nak freedom cu cozah tlai tu Biden te ruangah lakpiak thluah mah kan si cang. Biden administration nih US tuanbia ah a um ballo mi nu dawk / pa dawk a si mi hna nih ram chungah ttuanvo an vun lak cang hi cu kan culture kan i dawhnak vialte kha an hrawh dih ko cang lai hi.\nAmerica mipi hna nih ram ser siam taktak kan duh a si ahcun Republicans Party hi nan kan tthim tthan a hau ko. US tthancho nak ding caah teinak kan hmuh a herh. Borders kan kilven a hau, Cancel culture, defunding culture ti mi hna nih hin ram tthancho nak pakhat te hman khi a ser siam lo.\nMah cu ruangah nan ka thim tthan a si ahcun, kan ram ser siam tthan ding le kan ram nih a herh mi thil hna ka tuah tthan dih lai i, kan ram cu vawlei pi hmai ah dawhte in le thangtthat awktlak ah ka chuah pi tthan hrim ko lai e tiah a chim. Credit-chin journal


TUTAN SAYA VAN TUM CABIA CU HLONH AWK AUM LO, ATTHA BAK SI – The Chinlung Post\nLaitlang din lonak, eihmuarnak, le ziknawhnak kongah buai ngam hna uh sih, US thimnak bantuk in. Atu tan, US ram thimnak ruangah fak piin Laimi (Chinmi) kan buaibai le kan i ceih lulhnak in ka lungah a hung chuakmi cu Kawlram uknak tthalo le Laitlang i din lonak, eihmuarnak, le ziknawhnak a tambik a sinak kong zongah pastor te, evangelists le hruaitu dang vialte nih fak piin rak doh in rak au ve uh sih law zeitluk in dah a tthat hnga i tthangcho nak zong tampi a chuahpi cang hnga tihi ka ruat.\nMah lioah cun Facebook a rak um rih lo ruang zongah a si ko lai. Silole kan ralchiat ruangah le kan ttihnak ruangah a si ko lai. Kawlram uknak cu democracy uknak a si lo ruang zongah a si ko lai. Asinan tuni ah Kawlram uknak cu a ttha cang i democracy uknak kan hmang cang ko nan kan mino pawl le kan pastor pawl le evangelist zongnih din lonak kong, eihmuarnak kong, le ziknawhnak kong, le I thleidannak kong pawl cu kan chim ngam hlei lo/kan phuang ngam hlei lo/kan ttial ngam hlei lo.\nDin lonak, eihmuarnak, le ziknawhnak a tuahtu pawl kha hmaitonh bak in kan ti ngam hna lo hmanh ah phungchimnak in maw siloah cattialnak in maw silole video ti bantuk tal in maw, Laitlang i din lonak, eihmuarnak, le ziknawhnak kong cu kan chim awk le kan ttial ngam awk a si ka ti. US ram cu democracy uknak in kum 250 nawn an i hruai cang ruangah duh tawk in kan chim ngam, kan ttial ngam, kan soisel ngam hna i kan buaibai ngam.\nCuve bantuk in atu tan thimnak kongah hehtiah a buaimi, Laimi kan zapi tein, Laitlang le Kawlram i din lonak, eihmuarnak, i ruan lonak, thleidannak, le ziknawhnak kong vialte khi buaipi ngam ve uh sih law zeitluk in dah a tthat hnga ka ti. Biaknak lei hruaitu pawl an rian hrimhrim zong a si. Campaign le crusade cu atu le atu kan tuah lengmang ko nan Kawlram chungah din lonak, eihmuarnak, le ziknawhnak a tambik nak state cu Laitlang (Chin state) a si.\nDinnak tuah ding kong kan i cawnpiak ti lo. Eihmuar lo ding kan i cawnpiak ngam tilo. Zik i nawh lo ding kan i cawnpiak ngam ti fawn lo. Cu vialte cu biaknak lei hruaitu pawl rian a si. Bible chungah profet vialte nih mah kongcu biatak tein an rak dohmi a si. Biakam thar chung zongah Johan cu din lonak kong a chim ruangah Herod siangpahrang nih a thah. Dinnak kong, eihmuar lo ding, le zik i nawh lo ding cu Khrihfa a si lomi ram pawl le miphun zong nih biatak tein an I cawnpiakmi le an dirpi mi a si.\nMah ruangah miphun thangcho le ram thangcho ah an I chuah ve hna. Khrihfa a simi nih cun tam chinchin in din lonak, eihmuarnak, ziknawhnak, thleidannak, le I ruan lonak vialte cu kan doh awk a si. Laitlang cu Kawlram chungah a thathu bik le rian a ttuan lobik state a si an ti, hlathlaitu pawl nih. Aphichuak cu a sifak bik state kan si ve ko Kawlram chungah. Din lonak, eihmuarnak, le ziknawhnak lawng i bochan cang ahcun rianttuan zong kan huam tilo cu mu.\nMah te i zuamnak lungthin zong kan nei kho ti lo. Kan teima ti lo. Rianttuan huam ding le teimak nun neih ding in i cawnpiak zonghi pastor le evangelist te rian a si. Bawi Zisuh nih a timi cu ka pa cu a zungzal in rian a ttuan a ti. Paul zongnih a timi cu nan caah thilrit phurtu ka sinak hnga lo nan sin ka um lioah hehtiah rian ka ttuan a ti. Bible dangah a ti rihmi cu a ttuan lomi cu ei hlah seh ti si hoi.\nCuruang ah a thathumi le rianttuan a huam lomi cu Khrihfa ttha le a piangthar mi zong a si kho lai lo tikhawh a si. Din lonak cu Laitlang ah a tamtuk ruangah sianginn kan kai zongah ca zoh kan huam tilo i ca i fir ding lawng kan i bochan. Atu cu cafir a ngah ti lo. Curuang ah Laitlang cu Kawlram chungah tanghra awng cazin a chiabik a si peng rih ko. Ca zoh huam lo cun zeitin dah kan awng khawh fom hnga. Atutan US ram thimnak ruangah a buaimi kan za tein Laitlang i din lonak, eihmuarnak, ziknawhnak, i ruan lonak, le thleidannak vialte khi hehtiah buaipi cang hna uh sih.


Pfizer Covid vaccine : Ahlan bantuk kan nun “normal life” ah kan kir than cang. – Thechinlungnews\nPfizer Covid vaccine : Ahlan bantuk kan nun “normal life” ah kan kir than cang.\nPrizser company Covid-19 damnak si tuah ding in aa zuam cuahmah mi hna nih nihhin ahkhan tlamtling tein kan tuah khawh cang timi thawngthannak an tuah mi nih vawlei cung mi tampi lung a hmui ter ngai pinah vawlei cung mithang tampi zong nih comment an pek cio Trump zong nih a hmu ve tikah alunglawmnak le a thangthatnak alangter ve hna.\nPfizer company nih thiamsang hna nih nihin ahkhan thawngthannak an tuah mi cu Covid-19 vaccine kan tuah mi nih 90% cu mizaw damnak a pek khawh cang hna, Pfizer and BioNTech hna nih an chim mi cu covid in a dam lomi minung 10 cuung ah test kan tuah hna i, hi si kan tuah mi hmang in damnak an hmuh tiah theihternak an tuah.\nUK nih cu si an tuah mi cu Christmas hlan ah si dur 40million an cah, cu nihcun minung 20million damnak a pek khawh lai tiah zumnak kan ngei tiah UK Prime Minister Boris Johnson nih a chim. Daily Mail.com\nBe the first to comment on "Pfizer Covid vaccine : Ahlan bantuk kan nun “normal life” ah kan kir than cang."


Bochok Zaw Min Tun Biachim Cu Fih A Nung Taktak Ko, Min Aung Hlaing He – The Cherry Par\nBochok Zaw Min Tun Biachim Cu Fih A Nung Taktak Ko, Min Aung Hlaing He\nPastor Cung Bawi Hum Thih Kong ah Sualpalhnak Ngei Lo Phun in SAC nih Thawng an Chuah\nThantlang TCBC pastor Cung Bawi Hum meithal in kah a tongmi kong nih vawleipi a cul hnu ah SAC nih sualpalhnak ngei lo bang in September 22 chuak SAC thawngzamhnak (The Global New Light of Myanmar) ah an langhter.\n“PDF 100 hrawng nih runvennak a tuahmi ralkap pawl cu Thantlang khuachung ah an kah hna caah i kahnak a chuak. Meikanghnak hmun lei ah a kalmi Pastor Cung Bawi Hum cu meithal kuan nih a khen i a thi. Hi kong ah hlathlainak kan tuah lio a si,” tiah thawngthanhnak ah an langhter.\n“Pastor Cung Biak Hum kutdong an tan i a Ring an fir tiah Khit Thit Media nih lih a ttial,” tiah SAC nih thian an i cheh chap. September 18 Thantlang khua thilcang kong he pehtlai in UN nih Myanmar nuhrin covo kong ah Special Palai ah a hmanmi Tom Andrew nih, “Thantlang innkangh le pastor pakhat ruru hranghrang in thah a tonmi nih a langhtermi cu rialdip uktu ralkap kut tang khuasak hi nun buin Hellram tlak he aa khat ti hi a si,” tiah Twitter ah a ttial.\nTu zaan UN tonpumhnak ah Tom Andrew nih Myanmar ram kong chimrelnak a ngei lai i Thantlang thilcang kong hi a chim chih te lai tiah zumh a si.\nThantlang Khuami 7,000-8,000 kar an Zaam, Minung 10 Fai Lawng Khua ah an Taang. September 18, Thantlang khua innkangh le pastor Cung Biak Hum meithal in kah a ton hnu ah Thantlang khuachung um ttih a nun cang caah September 19 le 20 ah Thantlang khuami 7,000-8,000 karlak nih an innlo an chuahtak i hmundang ah an zaam hna, tiah ttuanvo ngeitu upate sin in thawngpang kan theih.\n“September 19 le 20 ah mi tam u cu zaam dih a si cang. A zaammi hi minung 7,000-8,000 karlak cu kan si lai. Atu Thantlang khuachung ah cun bochanmi upa cheukhat he minung 10 fai lawng an taang cang,” tiah atulio Thantlang ralzaam kongkau a tawlreltu Thantlang Placement Affairs Committee (TPAC) chungtel upa pakhat nih a chim.\nAtulio Thantlang khuachung vung luh zong ttih a nung i atu khuachung ah a taangmi hna zong hi a rauh hlan ah an chuak ve te lai, tiah a chim chap. “Atulio Thantlang khuachung vung luh hi cu ttih a nung ngai, a him lo ngai. Hi hlan ah cun zei pipa cu kan tong hraw rih lo nain atu hnu belte cu kanmah zong kan kal kho ti lai lo dah. Atu Thantlang ah a taangmi hna zong hi a rauh hlan ah an chuak ve te lai,” tiah a chim.\nThantlang khua a chuahtakmi hna chung in minung 400-500 karlak hi Mizoram lei ah an zaam hna i a dang hi Thantlang peng khuate pawl ah an i dor hna. Kahdohnak a umnak Lungler telh in khua pathum hi ramlak ah ralzaam dirhmun in an um hna.\n“Thantlang ralzaam kong he pehtlai in cazin kan tuah cuahmah lio a si. An i dornak hmunhma pawl ah kanmah pumpak zong vung kal kan i tim. Thantlang peng ralzaam kong ah atu tiang ah cun bawmhnak ngaingai a um rih lo. Ramchung le ramleng bawmhnak khulrang in kan herh ko,” tiah a cunglei ttuanvo ngeitu upa nih a chim chap. Atulio Thantlang ralzaam hna bawmhchanh a duhmi hna nih Phone-09 42393 5703 (TPAC) ah hin pehtlaihnak tuah khawh a si. Credit; The Chin Journal\n← Salai Lungthli Tum: CNA le CDF pasaltha hna sin nawlnak\nHakha Kan Zamtak Lai Lo! (Rak SHARE ve hrimhrim) →


ZUALKO : A Fak Tuk Hringhran E An Unau (4) Tein Rallokap Nih Hri in An Thlai Hna – Buanchukcho\nUico Ralkap nih hramhram in mithah lainawn an puh mi hna Unau (4) cu nihin zing lei suimilam 4:00AM ah khan Hri in an thlai hna i an nunnak a liam cang tiah theih a si. “Aung Myo Linn, Niang Niang, Thaw Zin Niang le Aung Aung hna Unau (4) cu Uico Ralkap nih thih dantatnak kan pek hna tiah kan hnu zarh dongh ah khan MRTV in thawngthanh nak an rak tuah kha nan theih cio cang ko lai”.\nKan hnu zarh ah hringtu anu nih “Fapa (4) ka ngeih hna, an pali ning tein thih dantatnak an pek hna tikah ka vawlei cu a cim ko, ka caah khuaruah khawh mi a um ti lo, ka lungfak, kan ngaihchia i a tuar awk zong ka hngal kho hrim lo tiah a lungfahnak a rak chim len cang kha a si.\n“Nihin July 6, 2021 zinglei suimilam 4:00AM bak ah Mithah Lainawn case in taza an cuai mi hna Unau (4) hna cu Hri thlai in thah an si cang. An ruak cu an mah Police lei nih an tawlrel, an khangh hmasa dih hnu ah an ruhro vutcam a taang mi cu Thlanmual ah vui a si te lai” tiah an langhter hi asi. Thinlung nih a celh hrim lo, unau (4) ning tein, hmunkhat ah hri thlai nak in thah an si cu a fak hringhran ko mu.\nYangon Ah Peng Cheukhat Mei Man A Pe Lo Mi Cu Ralhrang Nih Mei Hri An Chah Piak Hna


Mizoram Duty mi nih Tio kam i a ummi Chin mi Vok an kah Piak tthan hna - Khuaruah Har News\nMizoram lei nih Kawlram-Chin mi Vok voihnih an thah piak cang hna ti a si. Mizoram lei nih kawlram in mi rak lut hna hlah seh tiah ramri ah Duty in Covid 19 an veng.\n1. A voikhatnak ah Champhai District Vaphai hna nih Pu. Vanlaldinliana Satawm khua vawk cu 5 may 2020 khan an thah piak i a sa zong an ei dih ti a si.\n2. Nizan 19 may2020 ah khan Champhai District thiam. Vanchhia khua nih Falam peng Dawihkhel khua Vok pahnih an thah piak rih hna ti a si than. Vok an thah mi hi mizoram lei ah Chinmi Vok a leng mi an thah hi a si.\nVok neih tu lei nih an chim ning ah cun vawk hi lak kan duh ko hna nain mizoram lei nih luh an kan senh lo caah a si an ti. Myanmar le India ramri-border an si i an lung a rual kho lo ngai tiah theih an si. Tio tiva a hrawm mi, satil zong a tlawngleng tti peng rih ruangah upa lei an lungre a theih ngai tiah theih a si.\nMah ruang ah hin Minung le minung zong buainak fakpi a chuak sual lai tiah upa tampi nih an chim fawn. Hmanthlak hi nizan an thah piak mi hna Falam peng Dawihkhel khua Vawk cu a si. An i remnak ding caah thlacam tu bawm cio ko hna usih. Credit: Sangte A B\nTu Tan Thet Mon Myint Hmanthlak Thar Post Mi Cu Zohcim Lo Bak Si Ko


SAC Ralhrang Lei Ah A Ttang Mi pa Meithal In An Kah That - Chin Eleven News\nSagaing ramthen Tanhse khuapi ah SAC ralhrang bawmtu tiah ruahmi Shew Daung Min detsi/dizel dawr ngeitu cu Tanhse mipi ralkap nih nihin January 20 chun sml 1:00 ah luhhnawh in an kah that. SAC ralhrang nih i vennak caah an pekmi kutin sermi meithal zunkhat zong kan laakpiak tiah TPC nih cathanh a chuah.\nMeithal kahnak a chuah hnuin Shew Daung Min detsi/dizel dawr cu mei nih a kang caah Tanhse palek sakhan ummi ralhrang pawl nih lampi ah aa chawkmi paoh cu checking an tuah tiah theih a si.\nNizan ah khan Sagaing ramthen Shewbu peng chung Pa Laing khua in a rak chuakmi ralhrang hna cu Than Taw khua pawngah Snake Eyes PDF Shewbu le C&T Shewbu phu nih bomb an rak puah hnawh caah ralhrang (10) lengkai an thi tiah theih a si.\nCupinah nihin chun zongah Ye U peng chung Htan Pin Kung khua pawngkam ah SAC ralhrang le Buesawtyi phu hna cu mipi ralkap fonhmi phu nih bomb an puah hnawh hna caah ralhrang (7) lengkai an thi tiah mipi ralkap nih cathanh an chuah tiin Khik Thit Media nih a tial. The Federal Times\nPalek Bawi Bokhat Pa Cu A Beidong Tuk I, A Mah Tein Meithal In Aa Kap That EE\nMipi Ralkap Nih Ralhrang Minung 29 Bomb In An Phomh Hna


Nubu 2013 | NORWAY CHIN MISSION CHURCH Nubu 2013 – NORWAY CHIN MISSION CHURCH\nMatthai 8:32 biatak cu nan hngalh lai i, biatak nih an luatter hna lai.\n2013 Mother’s day nubu hmanthlak\nMother’s Day kong\nNule hna sunhlawih chan hi hlan lio Egypt ram, Pharaoh siangpahrang chan in ai thawki, kumchiar, “The goddess Isis” puai kip ah hman asi tawn. Hlan lio Rom ram, Italy zong ah, “Phrysian goddess cybele” timi Kagna Matar ( Great Mother – Nu Sunglawi) hna puai kipah hman asi tawni, march thla ni (15) in ni (22) karlakah hman asi tawn. Europe ramah cun Easter Sunday hlan zarhpini avoi (4) nak ah hman asi tawn. Mah ni i tipil ing mi hna nih cun an tipil in nak biakinn cu an sunhlawih khuni, “Mother Church” tiah anti i, nihin nitiang< “Mother’s Church” a um thai nak zong hi asi. Cu biakin cu sui lungvar, pangpar le laksawng phunkip in an ttamhmawih theu tawn.\n(2) AMERICA RAM AH AITHOKNING LE RAMKIP HMANNING\nEngland ram in mirang pawl America ram an rak tlaakka ah hin an rian tam manhlo pin ah biaknak lei mi khirh-khiap pawl ruangah hi Mother’s Day hi an rak hmang kho lo. American Civil War (1860 – 1864) lio ralkap le fale thih loh vialte Julia Ward Howe nih a hmuh le a theih tik ah a lung ttha lo tuki, “Vawleicung pum Remdaihnak le Nu le Hlawrhnak” nak Ni ca-ah kum 1870 ri khan Kum chiar in July (4) cu hman siseh, tiah a puan. A hnu tlawmpal ah an thlen thani, June (2) ah kim 1873 ri khan North America state (18) chungin, “Nubu Hruaitu” hna nih an hman. A karlak ah pehzulh khawh lo caan nei tam hna hmanh seh, hi thawk hin Mother’s Day (Nu le hna Ni) cu ai thawk. Anna M.Jarris cu mother’s Day riantuan tawn mi hringtu a nu, Anna Reeves Jarvis a thih tik ah a nu rian cu amah nih a pehzulh. Anu Sunday School Teacher rian kum (20) a ttuannak an krifa bu Superintedent sinah kum 1908 ah khan Mother’s Day hmannak nawl ahal. A halnak cu an pawmpiaki, May 10. 1908 ah khan a voikhatnak Mother’s Day hmannak cu Andrew’s Methodist Church, Grafton khua, West Virginia ah le; Philadelphia khua biakinn ah neih asi. Biakinn khawmhnak dang (407) nih an pehzulh colh ve. Biak inn chung ttam-mawih ning tiangin hram an thawk. Anna Jarvis nih cun anu philhlo nak ah Rose parvar hi upat tlak upa hna le cawnglawmh mi hna pek nak ah a hman. Pangpar pahnih lengmang pek an si tawn.\nNihin ni ah cun parvar le parsen (asi lo ah Sendaang – pink) pek an si cang hna i, parvar cu nu le hna mual an kan liam tak philhlonak ca ah asi i, parsen (asi lo ah sendaang) cu nu le hna hlawrh le thangthat langhternak ca ah asi. Cozah lei in kum 1908 ah khan Nebraska Senator, Elmer Burkett nih, “Young Men’s Christian Association (YMCA)” nawl nak in Mother’s Day cu, “Rampum Dinh Ni – National Holiday) ah puan ahal. Na in, a sung. Asinain kum 1909 ah khan America ram state (46) le; Canada le Mexico ram tiangin hi Mother’s Day cu hman asi. Kum 1912 ah West Virginia nih Mother’s Day cu, ” Mipi Dinh Ni – Public Holiday” ah an phuani, kum 1914 ah khan America President Woodraw Wilson nih, ” Rampum Dinh Ni – National Holiday” ah a phuan ve. Cu thawk cun kum chiar May thla a zarh hnihnak Zarhpi Ni cu, “Mother’s Day” ti asi.\nVawlei cung rampum ah “Nule Ni” hman Ni hna cu America ram ah cun May zarh hnih nak zarhpini ah hman asi i, hi ni ah hin Turkey, India, Japan, Mexico, Canada, Australia, Pakistan, Saudi Arabia le ram dang dang hna zong nih hman ve cio asi. Argentina nih cun October zarhpi ni a voihnihnak ni ah an hman , France nih May 25, South Africa nih May zarhpi ni voikhatnak ah an hmani, Sweden nih May thla zarh dongh zarhpini ah an hman tawn.\n(3) NUAMH-NAK TUAHNIN\nNu le sunhlawihnak ca-ah nuamh-hnaihnak tuahning phun tampi a um. Cu hna laki hman cem mi hna cu atanglei mi hi an si.\n(a) Nu bik siam si lo in pa bik le fale hna nih nu bik theihlo kar teah eidin thaw khunmi an siam tawni, nubik an eidin pi tawn.\n(b) Theihtlei hmunhma le khua ah pa bik timhlamhnak in chungkhar an kal tawn.\n(c) Thuamthil dawr ah nu bik thil an cawk piak tawn hna.\n(d) Chungkhar in lente an i celh tawn.\n(e) Nu bik ca ah fale nih an thiamthil an siam piak.\n(f) Hmunhma ttha le zohnuam; saram le vaa zuatnak; pangpar kip cinnak; hmunhlun zohnak, le rili kam lenkai tiangin chungkhar an chuakvak tti tawn.\n(4) LAKSAWNG PEK TAWN MI HNA\nFale nih nu le laksawng an pek bik mi hna cu, pangpar tak le a lem, ti rawl, chang siam cawp, thil puan, ttamh-mawih thuhboih, ca-uk, sui lungvar thilri, caa hnah laksawng hna an si.\n(5) MOTHER’S DAY BIATHUK\n(a) Chungkhar pa bik nih fa le ca ah thil herh bik a tuah khawh ding mi cu a nupi dawt asi. ( Theodore Hesburgh).\n(b) Nu sawnglawi hna nih cun thleidannak vaampang chawng lo in, hlei (bridge) an dawnh theu tawn. (Reed Markham).\n(c) Ka nu he hin harsatnak tampi kan nei tawn. Asinain a ka dawt ruangah hin a nuamhpi thiam in ka theih. ( Mark Twain).\n(d) Nu sawisel awk umlo an um lo i, mi ttha sinak ah lam rel cawk lo a um aherh fawn lo. ( Jill Churchill)\nKhrihfabu caah lungthin kuai in thlacam tu NCMC nubu


Right Sidebar – ZBC\nHome Portfolio Portfolio Right Sidebar\nKan tuah lio\nKei ka nawlbia cu hihi a si. Keimah nih kan dawt hna bantukte hin pakhat le pakhat i daw u.Johan 15:12\nTlang Cung Cawnpiaknak (TCC) – 4 Tlang Cung Cawnpiaknak hi i nunpi dingah cun a har taktakmi a si hrim ko. Kan unau dawt hmanh a har lio caan ah, kan ral chinchin hei dawt ding cu, zapi zaran caah cun ruah ngam hmanh a si lei lo. Nan orhlei bel i an in bengh […]\nwritten by - Biaknak hmurka\nTlang Cung Cawnpiaknak (TCC) – 3 Baibal lei thiamsang tampi le vawlei lei in mifim tampi nih Tlang Cung Cawnpiaknak kong hi an chim, an hrilhfiah cio. A cheu nih cun, vawleicung ah pakhat le pakhat i huatnak, iralnak, i tukthahnak hi Jesuh nih a duh lo. Jesuh nih cun na ral hmanh pei na […]\nTlang Cung Cawnpiaknak3\nwritten, copy - Biaknak hmurka\nTlang Cung Cawnpiaknak (TCC) – 2 Matthai le Luka nihhin lawhnak tampi an ngei. Sihmanhsehlaw Matthai nih hin tling deuh in a tial. Baibal a thiammi pawl nih Tlang Cung Cawnpiaknak hi an zoh tikah a tha tuk an ti cio. Hi kong hi an hrilhfiahmi, cauk in tialmi le capar tialmi hi rel cawk […]\nTlang Cung Cawnpiaknak2\nArticle Writer, copy - Biaknak hmurka\nKei ka nawlbia cu hihi a si. Keimah nih kan dawt hna bantukte hin pakhat le pakhat i daw u.


2020 Kawlram thimnak ah NLD nih ram pumpi huap in a tlawm bik 341 thutden seats a hmuh lai i 51% in 54% kar tiang vote a hmuh lai i cozah a ser lai ti hi keimah pumpak nih ka tuahning analysis a si. – Hakha Cherry\nPresident le vice president zong an mah party chung in an i thim lai, cun union minister le chief minister zong an mah party chung in an i thim lai. 2015 Nov 8 ni thimnak ah Rakhine State ah Arakan Rakhine National Party ANP nih Union level ah seats 29 ah 22 a rak tei cun State level ah seat 35 ah 23 a rak tei nain NLD nih Chief Minister kha an mah NLD chung thiam thaim in a thim. Shan ram zong ah cu thiam thiam a si.2008 phunghrampi remh ding zong ah federal democracy ram ser ding zong ah teima ngai in rian pi an pehzulh than lai caah hmailei kan ram caah ruahchannak tam pi a um.\n2016 in 2019 tiang ah NLD cozh nih Kawlram sifahnak poverty hi 48.2% in 24% ah a thumh khawh. Vawlei cung ram kip cozah le bu zong nih NLD democracy cozah lawng hi an zumh caah 2016 in 2020 kar ah ramleng kampani pawl nih tangka hrambunhnak foreign direct investment hi US$ 28,784 million tiang a auh khawh. 2018 i Myanmar GDP hi 68.4 billion ah a kai nain GDP growth rate tu cu tlawmpal a tum. NLD cozah nih trade le investment pawl fawi deuh in tuah khawhnak liberalize a tuah. Nihlawh zong 2018 ah nikhat hlawh 3600 Kyat MMK in 4800 MMK ah an kaiter. Lam le sul, ti le mei tibantuk Infrastruture pawl tam taktak a sersiam.\nUSDP nih maw asiloah coalition government party fonhmi cozah in USDP le ralkap le party dang pawl nih fonh in tukum thimnak ah 51% an tling sual i ram cozah an ser ahcun vawlei cung ram kip zong nih USDP le ralkap hruaimi cozah cung ah zumh nak an ngei lai lo i kawlram ah investment an rak tuah lai lo pin ah federal democracy kan karhlan a dir kho. Cucaah a tu hnu kum 5 hi NLD nih a peh rih i federal democracy tling kan hmuh hlan tiang cu NLD tanpi rih kan hau. 2020 Kawram Thimnak hi hmailei kan kar hlan nak ah a biapi taktak tiah ruah bu in.Credit-Sui Hingz


Syria President Assad cu Syria mipi nih thlak an duh nain Russia nih adirhkamh caah an thlak kho lo. – Hakha Cherry\nRusia nih Ukraine a tuk hlan deuh ni 3 ahkhan Putin nih UN ah Israel ram, Golan Heights cu, Isreal ram a si lo’ tiah a thanh. Syria ram a si timi a langhter. Rusia hi Syria a humhim i, Syria nih Golan Height lak than a duh peng tikah, Israel himnak caah Russia hi biapi ngai dirhmun ah a phan. Theihtlei sawh ah Prophecy in pehton hnik usihlaw:-\nJesuh nih, “Ka ra tthan lai” (John 14:3) a ti bantuk in nikhat khat, caan khat khat ahcun a ra tthan te lai tiah Khrifa nih cun zumh a si. Cun, Jesuh thiam nih a rat tthan lai-nak nicaan ahcun, Vawlei cung ah ral/ War a um lai. Mangttam a tlung lai i, a phun phun phun in harnak a tlung lai tiah a chim.\nCucaah, Jesuh bia ning in Jesuh a rat tthan hlan ahhin, “the great tribulation’ timi Vawlei cungpi ral, World War a chhuak hmasa lai tinak a si. Mah ral hi kum 7 chung a rau dingmi ral a si te lai tiah Bible ah a lang. Paul nih a chimmi rapture/ thlainghlimhlawr hi, a cheu nihcun, Ral a chawh hlan ah a um lai tiah a zumh. A cheu nih ral a thawh hnu, kum 3 hrawng ah a um lai an ti. A cheu nih ral a dih lai te ah a um te lai tiah an zumh.\nAzekiel 38 ah aa tialmi next ah a cang hnga dingmi Gog le Magog ral hi, Jesuh rat lai i a tho hnga dingmi, The great Tribulation ral hi a si te lai tiah a tuakmi an um. A fiannak in ttial ahcun, Magog ram ah Gog miphun nih Israel an doh te lai tinak a si i, mah Magog ram i Gog miphun hi, tulio chan ah zeibantuk miphun dah an si hnga/ tiah scholar tampi nih an tuak cio. Magog ram in, Gog miphun, “the prince of Rosh” nih alliance a ser lai i, Israel a tuk te lai ti a si tikah, “Prince of Rosh” timi, Rosh hi Russia tinak a si ko lai tiah theologians tampi nihcun an tuak.\nKhrifa nih kan itlaihmi Bible hi, Genesis in Revalation tiang hi Prophecy biafang lawng te an si i, minung fimnak le hngalhnak tu in a pehton zia kan hngalh lo caah a si. Nihin kan vawlei ah a cang cuahmahmi vialte hi Bible ahcun, chim chung cangmi lawngte an si ko hna.\nIsrael ram ah “Golan Heights” khi Six-Days War ( 1967) lio ah Israel nih Syria sin in an rak lak tthanmi an ram a si. Syria nih Golan Heights cu lak than an duh i, 1973 ahkhan Egypt isawm in Israel cu an doh tthan. Yom Kippur War, Ramadan War tiah min an pekmi kha a si i, Golan Heights ahhin biatak tein an rak iphawmh. Israel nih teinak an co. “Valley of Tears” ti zong in min an pekmi hmun a si.\nGolan Heights hmun hi, Israel ram vennak, Strategic interest caah biapi takmi hmun a si i Former US President Donald Trump nih Jerusalem cu Israel khuapi a si tiah cohlangnak a thanh lio ahkhan Golan Heights zong hi Israel ram a si tiah a chim chih.\nGolan Heights hmun hi Joshua 21:27 ahkhan fiangte in a ttial i, Joshuah ah a ttial ning ahcun, “Bashan ah i a ummi Golan, mi a tthattu ca i himnak khua a simi cu, Levi mi inchungkhar lakah pakhat, Gershon hrin kha an rak pek hna” a ti. Levi tefa a simi nih an rak comi ram, khua a simi Golan Heights cu, Ottoman Empire nih an rak uk hnu in Syria ram ah aa cangmi a si nain Six Days War ah Pathian nih a pek tthanmi hna hmun a si. Asinain UN ah Vawleipi nih Israel ram ah an pawm piak duh hna lo i, Syria zong nih lak tthan aa zuam pengmi hmun a si ve.\nSyria President Assad cu Syria mipi nih thlak an duh nain Russia nih adirhkamh caah an thlak kho lo. Amah thlaknak khua a khangtu UAE zong nih an sawm tthan cang tikah, nihin ahcun a dirhmun a fek than ngai cang tinak a si.\nCucaah, Syria Politics ah Russia dirhmun zoh in, Syria nih Golan Heights lak tthan a duhnak politics in pehton tikah, Ezikel 38 ah a chimmi land of Magog i Gog miphun, Prince of Rosh timi hi Russia a sinak a lam a tam ngai tinak a si. Cun, Ukraine ram ah a cangmi ram pakhat le ram pakhat ido/ ituknak nih Vawlei cung chawlehnak le Vawleipi a buaiter ning zoh tikah, Vawlei cungpi ral a thawh ding hi, chikhat bia a si ko timi a fianter ngai i, Zing-zan in Vawleipi hi aa lingtalet kho timi zong a fianter ngai, ka ti. Credit-Sang Cinzah


Breaking News: Myanmar Ralkap Hruaitu Min Aung Hlaing ASEAN Meeting Kai Lo Ding In Bia An Chah Diam – HRINGDILDEL LAIRAM\nMyanmar ralhrang ralkap huraitu Min Aung Hlaing caah cun thawng pang chia tak tak a chuak cang. Myanmar ram mipi vialte lung retheih van san in a tuah tu Min Aung Hlaing cu caan ral hal ah a dong ank a panh ruang mang cang ko lai. Mah le ram mi cung ah dawtnak lung thin ngei duh loh in, amah nuam nak lawng a ruat i Myanmar ram chungah duh poh in a um tu Min Aung Hlaing cu a tap ruang mang cang lai.\nKNU nih Asean ram hruaitu pawl sinah Min Aung Hlaing hi Asaen ram hruaitu pawl khuakhan lairal nak ah tel lo ding in Asean hruaitu pawl sinah nawl nak a tuah mi cu Asean hruai tu pawl nih an co hlang piak cang hna. Min Aung Hlaing le a hruai mi ralhrang ralkap pawl hna caah cun thawng pang chia tak tak bak asi. Cun KNU pawl nih ralkap hi Politics chung in chuah an si nak zong thawng kan thanh piak chih u tiah Asean hruaitu pawl sinah nawlnak an tuah chih fon.\nCun NUG cozah nih ralhrang ralkap pawl kah doh ding in nawl a chuah thla khat hnu in Min Aung Hlaing nih a hruai mi ralkap chung in, mipi he lungthin khat tein rian a tuan mi Myanmar ralkap 800 hrawng an si tiah KNU nih na langhter. KNU umnak hmun hma ah Myanmar ralkap le KNU ralkap i kah doh nak a fak tuk ruangah mipi eidin awk ngei lo in a um mi zong an tam tuk caah tiin Asean hruaitu sinah bawmh na hal piak chih fon hna.\nAtu bantuk in KNU pawl nih Asean ram hruaitu pawl sinah Min Aung Hlaing meeting ah kai ter lo ding in nawl nak an tuah mi cu Asean hruaitu pawl nih an co hlang i, Min Aung Hlaing cu Meeting ah a tel ti lai loh. Myanmar ram mipi cung ah a colh cangh ning a hman lo mi pa cu a cei tak tak cang ko ee.\n← Hakha le Falam karlak ah CNF/CDF nih SAC ralhrang cu hmai kal awk tha lo/ hnu kir awk atha lo in an chiah lio ah nang naa telh ve kho maw?\nTuhi Ralhrang Tam Taktak Hakha Lei Ah An Kal Cuahmah Lio A Si Caah Biatak Tein Thlacam Hna U Sih →


Na dawtmi/na pasal nih an duhdawt pengkhawh nak ding ah tuahding mi phun (5) – DOH PHIT\nFebruary 11, 2020 admin ENTERTAIMENT, THEIHTLEI 0\nChungkhar pakhat ah nuam tein khuasak khawhnak ding ahcun nu he pa he tuanvo an ngei veve. Chungkhar ah pasal le an lungdongh lo nak ding ahcun Nu pawl nih pasal le kha lemsoi thiam a hau ngai ve mi asi. cu caah atang lei langhter mi hi chungkhar nuamh khawh nak ding ah nu nih tuah ding le zulh ding mi asi.\n1.. chumhchuan thiam\nNu nih cun chumhchuan thiam hi pasal le innchung khar nuam khawhnak ding ahcun lemsoi nak pakhat asi ve. Nupi le nih chumhchuan an thiam asi ahcun pasal le hawi le pawl zong kha rawl hrawnsawm i cu ti cun inn te ah rawl ei ter ding kha asi, Rawl chumhchuan thiam hi pasal le chungkhar ah an ngam khawhnak ding ah lemsoi nak phun khat asi ve..\n2.. Dawh tein le thianghlim tein um ding\nNu cheukhat cu va an ngeih hnu ah buar cercur in an um tawn, mah cu cu a tha bak lo mi asi. zei tluk in na rian tam ko zong ah dawh tein le thianghlim tein um awk asi. Pasal le lungdongh lo nak dingah cun dawh tein le thianghlim tein nu hna nih cun um awk asi. Buar cercur in um cu midang zohnak zong ah ai dawh lo ngai fawn.\n3.. Na pasal nu le pa kha nangmah na nu le na pa bantuk bak in ruahding\nNa pasal nu le pa kha nangmah na nu le na pa bantuk bak in ruahding a hau mi asi. cu ti na tuah asi ahcun na pasal zong nih na nu le na pa kha amah nu le pa bantuk in a ruah ve hna lai. na pasal a nu le pa kha na dawt piak hna asi ahcun na pasal nih an dawt deuhdeuh ko lai. cu ti na tuah asi ahcun nan chungkhar cu a nuam chin lengmang ko lai.\n4.. Bia thlum le bia dawh ruah ding\nMi cheu cu an i uar lio ahcun an bia le hla cu a thlum ngaingai nain an i um taktak hnu ah mah bia thlum cu a tlau dih, mah cu cu asi awk hrim asi lo mi kha asi. nungak tlanval lio i bia thlum le bia dawhdawh nan chim tawn mi kha chungkhar dirh hnu zong ah chim lengmang ding kha asi. Mah bantuk bia thlum chim lengmang nak kha Nupi le nih pasal le kha chungkhar nuam sernak ding ah lemsoi nak phun khat asi.\n5.. Kan dawt tuk ti lengmang ding\nI duhdawt lio ahcun kan dawttuk ee tiah i ti lengmang asi ko. mi cheu cu chungkhar dirh hnu ah kan dawttuk timi bia kha an chim ti lo. kan i um cang ko pat ti phun khin an um theu tawn, mah cu cu a dik lo ngai mi asi. Nu hna nih Pasal le lungdongh lo nak ding le chungkhar nuam ser nak ding ahcun Nupi le nih va le kha kan dawttuk ti chimh lengmang ding mi asi.


Video: Hakha In Hmun Hrawhnak Kongah Biachattu Hna Kha NLD Hruaitu Si Loin Pastor An Si: Rev. Hoi Cung Tum – Chin World News Evening\nRev. Hoi Cung Tum nih NLD cozah nih Hakha inn hmun an hrawhnak kong he pehtlain hi inn hrawhnak ah biachattu le biakhiak tu cu Chin cozah “NLD” rianttuantu hna si loin kanmah Pathian rianttuantu pastor an si tiah a chim. A tawifiannak in kan rak ttialmi si caah a palhmi le chap mi zong um kho men. A tanglei ah tling deuh in video ngaih chih khawh si.\nNLD cozah kai hnu in kanram tthat deuhnak a langhnak kan hmuh cang kan ti. Asinain JCB nih inn an hrawhmi ka hmuh tikah mah hi thil tuah loin hi nak lamttha an hmu hnga lo maw timi ka ruat. An rianttuan kum dongh lei ah ai dawh lo tukmi tuahsernak in an donghter i, hi tluk sifak mi Laimi inn an hrawhmi cu JCB mawngtu pa zong zuu thawltan tel an dinter lo cun a hrawk ngam lai lo, keimah sining law zuu din lo cun ka hrawk ngam hrim lai lo. Cun, JCB ngeimi sining law kha lio ah khan ka JCB aa tel hnga lo.\nMah inn an hrawhmi nih khan zeitluk in dah ranm a sersiam i, rak hrawk hna hlah sehlaw mah nih khan ram kha zeitluk in dah a hrawh hnga timi bia ka hal. Keimah hruaitu sining law mah inn sak kha ka sianh hna lo hmanh ah lamdang ka kawl ko hnga timi ka ruat. Kha lio caan kha ramdang ah ka um lio si i, inn an hrawh lai ah khan pastor pawl an rak sawm hna i, ruahnak an hal ko hna rua. NLD hruaitu hna nih mah inn an hrawh lai ah pastor pawl an sawmmi hna cu an fimtuk ka ti.\nBiakam hnu chan zongah siangpahang nih prophet pawl an sawm tawn hna, siangpahrang pawl zong Pathian duh mi an si lo zongah an tuah dingmi ah Pathian duh lo ning in thil kan tuah sual lai maw? tiah Pathian rianttuantu pawl an sawm hna bantukin NLD hruaitu zong nih pastor pawl an sawm hna. Cu tikah ruahnak petu dingah ah an sawmmi hna pastor pawl nih inn kha hrawk-tthet uh an rak ti rua, pastor pawl nih inn kha hrawk uh, tthet uh an ti hna. Kha inn rawhnak ah biachahnak a tuah tu hna hi pastor nan rak si diam.\nKei mah lio kha ramleng ka um lio si tikah ka theihmi bia hi a dik lomi zong si kho men, ka palh sual si ahcun a theihmi a palh tiah ti te ko uh! Pastor pawl ruahnak an in hal hna hnu ah pastor pawl nih inn hi hrawk ko uh, inn hrawh hi miphun dawt si ko tiah an chim tikah mah lio kha um ning law ka bia an ngaih le zulh duh o cu ka thei lo, nain inn hrawh loin lamdang tu kawl in thlacam rih tuah hna usih,”tiah ka ti ko hna hnga. hi ka ah video zoh khawh si.